ދިވެހި - Sorah Ghafir ( The Forgiver God )\nNoble Quran » ދިވެހި » Sorah Ghafir ( The Forgiver God )\nއަޅަމެންގެ ވެރިރަސްކަލާކޮ! އެއުރެންނަށް އިބަރަސްކަލާނގެ وعد ކުރައްވާފައިވާ عَدْن އެވެ ކިޔުނު ސުވަރުގެތަކަށް އެއުރެން ވައްދަވާނދޭވެ! އެއުރެންގެ މައިންބަފައިންނާއި، އެއުރެންގެ އަނބީންނާއި، އެއުރެންގެ ދަރިންކުރެ صالح ވި މީހުންނާ އެކުގައެވެ. ހަމަކަށަވަރުން، އިބަރަސްކަލާނގެއީ، عزيز ވަންތަ، حكيم ވަންތަ ރަސްކަލާނގެއެވެ.\nއަދި ނުބައިކަންތަކުން އެއުރެން ސަލާމަތްކުރައްވާނދޭވެ! އަދި އިބަރަސްކަލާނގެ އެދުވަހުން، ނުބައިކަމުން ސަލާމަތްކުރައްވާ މީހަކީ، އިބަރަސްކަލާނގެ رحمة ލެއްވި މީހެއްކަން ކަށަވަރެވެ. ބޮޑުވެގެންވާ ނަސީބު ލިބުމަކީ ހަމައެއީއެވެ.\nހަމަކަށަވަރުން، كافر ވިމީހުންނަށް (އެދުވަހުން) ގޮވައިލައްވާނެތެވެ. ހަމަކަށަވަރުން، ތިޔަބައިމީހުންގެ އަމިއްލަ نفس ތަކަށް ތިޔަބައިމީހުން ނަފުރަތުވާ ވަރަށްވުރެ، اللَّه ގެ ކޯފާވެވޮޑިގަތުން މާބޮޑެވެ. އެހެނީ ތިޔަބައިމީހުންނަށް إيمان ވުމަށް ގޮވައިލައްވާހިނދު، ތިޔަބައިމީހުން كافر ވަމުއެވެ.\nއެއުރެން ދަންނަވާނެތެވެ. އަޅަމެންގެ ވެރިރަސްކަލާކޮ! އިބަރަސްކަލާނގެ އަޅަމެން ދެފަހަރަށް މަރުގަންނަވައި، ދެފަހަރަށް ދިރުއްވައިފީމުއެވެ. ފަހެ، އަޅަމެންގެ ފާފަތަކަށް، އަޅަމެން اعتراف ވެއްޖައީމުއެވެ. ފަހެ، އަޅަމެންނަށް (މި عذاب ން) ނުކުމެވޭނޭ އެއްވެސް މަގެއް ވޭތޯއެވެ؟ (ނޯޓު: ފުރަތަމަ ފަހަރުގެ މަރަކީ، ނެތުމުގެ ތެރޭގައި އެއުރެން ވީހިނދެވެ. ދެވަނަފަހަރުގެ މަރަކީ، އަޖަލު ހަމަވެގެން ދުނިޔޭގައިވީ މަރެވެ. ފުރަތަމަ ފަހަރުގެ ދިރުއްވުމަކީ، ދުނިޔެއަށް ފޮނުއްވުމެވެ. ދެވަނަފަހަރުގެ ދިރުއްވުމަކީ، محشر އަށް ފޮނުއްވުމަށް ދިރުއްވުމެވެ.)\n(ޖަވާބުގައި އަންގަވާނެތެވެ.) އެއީ ހަމައެކަނި اللَّه އަށް އަޅުކަން ކުރުމަށް ގޮވައިލެއްވިހިނދު، ތިޔަބައިމީހުން كافر ވިކަމަށްޓަކައެވެ. އަދި އެކަލާނގެއަށް شريك ކުރާހިނދު، ތިޔަބައިމީހުން (އެކަމަށް) إيمان ވާކަމަށްޓަކައެވެ. ފަހެ، حكم ކުރެއްވުންވަނީ، އެންމެމަތިވެރި، އެންމެ عظمة ތެރި اللَّه އަށެވެ.\nއެކަލާނގެއީ، ތިޔަބައިމީހުންނަށް އެކަލާނގެ (ކުޅަދުންވަންތަކަމުގެ) ހެކިތައް ދައްކަވާ، އަދި އުޑުން ތިޔަބައިމީހުންނަށްޓަކައި رزق (އެބަހީ: އޭގެސަބަބު ކަމުގައިވާ ވާރޭ) ބާވައިލައްވާ ރަސްކަލާނގެއެވެ. އަދި توبة ވެ، رجوع ވާމީހަކު މެނުވީ (އެކަމުން) نصيحة ލިބިއެއް ނުގަނެތެވެ.\nފަހެ، ތިޔަބައިމީހުން اللَّه އަށް دعاء ކޮށް، އަޅުކަން ކުރާށެވެ! އެކަލާނގެއަށް އަޅުކަން خالص ކުރާ حال ގައެވެ. كافر ތަކުން ނުރުހުނު ކަމުގައިވިޔަސްމެއެވެ.\nއެކަލާނގެއީ، ދަރަޖަތައް މަތިވެރިވެގެންވާ ރަސްކަލާނގެއެވެ. عرش ގެ ވެރިރަސްކަލާނގެއެވެ. އެކަލާނގެ އަޅުންކުރެ، އެކަލާނގެ އިރާދަކުރައްވާ އަޅަކަށް، އެކަލާނގެ އަމުރުފުޅަށް وحى ފޮނުއްވަތެވެ. އެއީ އެ އަޅަކު (އެބަހީ: އެ رسول އަކު) އެކަލާނގެއާ ބައްދަލުވާނޭ ދުވަހާމެދު (މީސްތަކުންނަށް) إنذار ކުރެއްވުމަށްޓަކައެވެ.\nއެދުވަހުން އެއުރެން ފާޅުވެ ފެންނާނެތެވެ. އެއުރެންގެ އެއްވެސް ކަމެއް، اللَّه އަށް ވަންހަނާވެގެނެއް ނުވާނެތެވެ. (އެދުވަހުން، اللَّه وحى ކުރައްވާނެތެވެ.) މިއަދު ވެރިކަންއޮތީ ކާކަށްހެއްޔެވެ؟ (خود އެކަލާނގެ ޖަވާބުދެއްވާނެތެވެ.) އެއްކައުވަންތަ، ބާރުުވެރިވަންތަ اللَّه އަށެވެ.\nموسى ގެފާނު ވިދާޅުވިއެވެ! ހަމަކަށަވަރުން، حساب ބައްލަވާ ދުވަހަށް إيمان ނުވާ ކޮންމެ ކިބުރުވެރިޔެއްގެ ކިބައިން ސަލާމަތްކުރެއްވުންއެދި އަހުރެންގެ ވެރި އަދި ތިޔަބައިމީހުންގެވެސް ވެރިރަސްކަލާނގެ حضرة ން ރައްކާތެރިކަން ލިބިގަންނަމެވެ.\nفرعون ގެ خاندان ގެ މީހުންކުރެ إيمان ކަން ވަންހަނާކޮށްގެންހުރި مؤمن ފިރިހެނަކު ބުންޏެވެ. ތިޔަބައިމީހުން ފިރިހެނަކު (އެބަހީ: موسى ގެފާނު) ތިޔަ قتل ކުރަން އުޅެނީ ތިމަންގެ ވެރިރަސްކަލާނގެއީ، اللَّه އޭ އެކަލޭގެފާނު ވިދާޅުވާތީ ހެއްޔެވެ؟ ހަމަކަށަވަރުން، އެކަލޭގެފާނު ތިޔަބައިމީހުންގެގާތަށް ވަޑައިގަތީ، ތިޔަބައިމީހުންގެ ވެރިރަސްކަލާނގެ حضرة ން ފާޅުވެގެންވާ ހެކިތަކާއިގެންނެވެ. އަދި އެކަލޭގެފާނު ދޮގުވެރިޔެއް ކަމުގައިވާނަމަ، އެކަލޭގެފާނުގެ ދޮގުގެ ގެއްލުންހުރީ ހަމައެކަލޭގެފާނަށެވެ. އަދި އެކަލޭގެފާނީ ތެދުވެރިޔެއްކަމުގައިވާނަމަ، އެކަލޭގެފާނު ތިޔަބައިމީހުންނަށް އެ وعد ކުރައްވާ ކަންތަކުން ބައެއް ތިޔަބައިމީހުންނަށް ޖެހޭނެތެވެ. ހަމަކަށަވަރުން، އިސްރާފުކުރާ ބޮޑުދޮގުވެރިޔެއްކަމުގައިވާ މީހަކަށް، اللَّه ތެދުމަގެއް ނުދައްކަވާނެތެވެ.\nއޭ އަހުރެންގެ قوم ގެމީހުންނޭވެ! މިއަދު مصر ގެ ބިމުގައި ވެރިކަމާއި، ބާރުލިބިފައިވަނީ ތިޔަބައިމީހުންނަށެވެ. ފަހެ، اللَّه ގެ عذاب ތިމަންމެންނަށް އަތުވެއްޖެނަމަ، ތިމަންމެންނަށް އެހީވާނީ ކާކުހެއްޔެވެ؟ فرعون ބުންޏެވެ. ތިމަންނާއަށް ފެންނައެއްޗެއް މެނުވީ، ތިޔަބައިމީހުންނަކަށް ތިމަން ނުދައްކަމެވެ. އަދި ރަނގަޅު މަގަށް މެނުވީ، ތިޔަބައިމީހުންނަކަށް މަގެއް ނުދައްކަމެވެ.\nއަދި إيمان ވިމީހާ ބުންޏެވެ. އޭ އަހުރެންގެ قوم ގެމީހުންނޭވެ! كافر جماعة ތަކަށް عذاب އައި ދުވަސްފަދަ ދުވަހެއް، ތިޔަބައިމީހުންނަށް އަތުވެދާނެކަމަށް އަހުރެން ބިރުގަންނަމެވެ.\nنوح ގެފާނުގެ قوم ގެމީހުންނާއި، عاد ބާގައިމީހުންނާއި، ثمود ބާގައިމީހުންނާއި، އެއުރެންގެ ފަހުން އުޅުނު މީހުންގެ އާދަފަދައިންނެވެ. އަދި اللَّه، އެކަލާނގެ އަޅުންނަށް ބޭއިންސާފަކަށް އިރާދައެއް ނުކުރައްވަތެވެ.\nއަދި އޭ އަހުރެންގެ قوم ގެމީހުންނޭވެ! ހަމަކަށަވަރުން، އެއްބަޔަކު އަނެއްބަޔަކަށް ގޮވާ ދުވަހާމެދު (އެބަހީ: قيامة ދުވަހާމެދު) ތިޔަބައިމީހުންގެ މައްޗަށް އަހުރެން ބިރުވެތިވަމެވެ.\n(އެއީ) ތިޔަބައިމީހުން އެނބުރި ފުރަގަސްދީދާނެ ދުވަހެވެ. اللَّه ގެ عذاب ން ތިޔަބައިމީހުން ރައްކާތެރިކޮށްދޭނޭ އެކަކުވެސް ތިޔަބައިމީހުންނަކަށް ނުވެއެވެ. އަދި اللَّه މަގުފުރައްދަވާ މީހަކަށް ތެދުމަގުދައްކާނޭ އެކަކުވެސް ނުވެއެވެ.\nހަމަކަށަވަރުން، ތިޔަބައިިމީހުންގެގާތަށް ފާޅުވެގެންވާ ހެކިތަކާއެކު، މީގެކުރިން يوسف ގެފާނު ވަޑައިގަތެވެ. ފަހެ، އެކަލޭގެފާނު އެ އެއްޗަކާއިގެން ވަޑައިގަތް އެއްޗަކާމެދު ތިޔަބައިމީހުން شك ކަމެއްގައި ދެމިތިބީމުއެވެ. އެކަލޭގެފާނު އަވަހާރަވެއްޖައުމަށް ދާނދެނެވެ. އެހިނދު ތިޔަބައިމީހުން ބުނީމުއެވެ. އެކަލޭގެފާނަށްފަހު اللَّه، رسول އަކު ނުފޮނުއްވާނެތެވެ. އިސްރާފުކޮށް، شك ކުރުން ގިނަކަމުގައިވާމީހާ، اللَّه މަގުފުރައްދަވަނީ އެފަދައިންނެވެ.\nއެއުރެންނީ، اللَّه ގެ آية ތަކާމެދުގައި އެއުރެންނަށް ލިބިފައިވާ އެއްވެސް ދަލީލަކާނުލައި ޖަދަލުކުރާ މީހުންނެވެ. اللَّه ގެ حضرة ގައްޔާއި، إيمان ވިމީހުންގެ ގާތުގައި އެކަމަށްހުރި ނުރުހުން ބޮޑުވެގެންވެއެވެ. ކޮންމެ ކިބުރުވެރި ޖައްބާރަކުގެ ހިތުގައި اللَّه ސިއްކަގައްސަވަނީ އެފަދައިންނެވެ.\nفرعون ބުންޏެވެ. އޭهامان އެވެ! އަހުރެންނަށް އުސްގަނޑުވަރެއް ބިނާކޮށްދޭށެވެ! އެއީ އަހުރެންނަށް މަގުތަކެއް ފެނޭތޯއެވެ.\nއެއީ އުޑުތަކުގެ މަގުތަކެވެ. موسى ގެފާނުގެ إله، އަހުރެންނަށް ފެނޭތޯއެވެ. އަދި ހަމަކަށަވަރުން، އަހުރެންނަށް ހީވަނީ އެކަލޭގެފާނީ ދޮގުވެރިޔެއް ކަމަށެވެ. އަދި ހަމައެފަދައިން، فرعون އަށް އޭނާގެ ނުބައި عمل ތައް ޒީނަތްތެރިކޮށްދެއްވިއެވެ. އަދި ސީދާމަގުން އެއްކިބާކޮށްލެއްވިއެވެ. އަދި فرعون ގެ މަކަރުވެރި ރޭވުން، ގެއްލުމާއި، ހަލާކެއްގައި މެނުވީ ނުވެއެވެ.\nއަދި إيمان ވިމީހާ ބުންޏެވެ. އޭ އަހުރެންގެ قوم ގެމީހުންނޭވެ! ތިޔަބައިމީހުން އަހުރެންނަށް ތަބާވާށެވެ! އޭރުން ތިޔަބައިމީހުންނަށް ރަނގަޅު މަގަށް އަހުރެން މަގު ދައްކާހުށީމެވެ.\nއޭ އަހުރެންގެ قوم ގެމީހުންނޭވެ! މިދުނިޔޭގެ ދިރިއުޅުން ވާކަންކަށަވަރީ، ވަގުތީ އަރާމެއް ކަމުގައެވެ. އަދި ހަމަކަށަވަރުން، آخرة އަކީ قرار ވެ ދެމިހުންނަނިވި ގޮވައްޗެވެ.\nނުބައިކަމެއް ކޮށްފިމީހަކަށް، ފަހެ، އެ ނުބައިކަމާ އެއްފަދަ ޖަޒާއެއް މެނުވީ ނުލިބޭނެތެވެ. އަދި ފިރިހެނުންކުރެ، ނުވަތަ އަންހެނުންކުރެންވިޔަސް، إيمان ވެގެންހުރެ صالح عمل ކޮށްފިމީހާ (ދަންނާށެވެ!) ފަހެ، އެއުރެން ސުވަރުގެޔަށް ވަންނާނެތެވެ. އެތާނގައި حساب އެއްނެތި އެއުރެންނަށް رزق ލިބޭނެތެވެ.\nއޭ އަހުރެންގެ قوم ގެމީހުންނޭވެ! އަހުރެން ތިޔަބައިމީހުންނަށް ސަލާމަތްވުމަށް ގޮަވާއިރު، ތިޔަބައިމީހުން އަހުރެންނަށް ނަރަކަޔަށް ދިޔުމަށް ތިޔަގޮވަނީ ކީއްވެގެންހެއްޔެވެ؟\nތިޔަބައިމީހުން އަހުރެންނަށް ގޮވަނީ، اللَّه އަށް كافر ވުމަށާއި، އަހުރެންނަށް އެނގިގެންނުވާ އެއްޗެތި އެކަލާނގެއަށް شريك ކުރުމަށެވެ. އަހުރެން ތިޔަބައިމީހުންނަށް ގޮވަނީ، عزيز ވަންތަ، ގިނަގިނައިން ފާފަފުއްސަވާ ރަސްކަލާނގެ حضرة އަށެވެ.\nشك އެއްނެތެވެ! ތިޔަބައިމީހުން އަހުރެން އަޅުކަންކުރުމަށް ތިޔަގޮވަނީ ދުނިޔޭގައިވެސް، އަދި آخرة ގައިވެސް އެއަށް ގޮވުން حق ވެގެންވާ އެއްޗަކަށް ނޫނެވެ. އަދި އަހުރެމެން އެނބުރިދާހުށީ، اللَّه ގެ حضرة އަށެވެ. (ފުރެދުމުގައި) ހައްދުފަހަނަޅައިދާ މީހުންނީ، ހަމަ ނަރަކައިގެ أهل ވެރިންނެވެ.\nފަހެ، އަހުރެން ތިޔަބައިމީހުންނަށް މިބުނާ އެއްޗެއް ނިކަންހުރެ ތިޔަބައިމީހުން ހަނދާންކުރާނޫއެވެ. އަދި އަހުރެންގެ ހުރިހާ ކަމެއް اللَّه އަށް އަހުރެން ވަކީލުކުރަމެވެ. ހަމަކަށަވަރުން، اللَّه އީ، އަޅުތަކުންގެ ކަންތައް މޮޅަށް ބައްލަވާވޮޑިގެންވާ ރަސްކަލާނގެއެވެ.\nފަހެ، އެއުރެންގެ ނުބައި މަކަރުވެރި ރޭވުންތަކުން اللَّه އޭނާ ސަލާމަތްކުރެއްވިއެވެ. އަދި އެންމެނުބައި عذاب، فرعون ގެ މީހުން ވަށައިލިއެވެ.\nއެއުރެން ހެނދުނާއި، ހަވީރު އަލިފާނަށް (އެބަހީ: ކަށްވަޅުގެ عذاب އަށް) ހުށަހަޅުއްވާނެތެވެ. އަދި قيامة ގެވަގުތު އަންނަދުވަހު (ملائكة ންނަށް އަންގަވާނެތެވެ.) فرعون ގެމީހުން އެންމެގަދަފަދަވެގެންވާ عذاب އަށް (އެބަހީ: ނަރަކަޔަށް) ވައްދަވާށެވެ!\nއަދި ނަރަކައިގައި އެއުރެން (އެބަހީ: كافر ން) އެކަކު އަނެކަކާ އަރާރުންވާނޭހިނދު، ހަނދުމަކުރާށެވެ! ފަހެ (އެއުރެންކުރެ) ނިކަމެތިން، ބޮޑާވެގަތް ބޮޑުންނަށް ބުނާނެތެވެ. ހަމަކަށަވަރުން، ތިމަންމެންވީ ތިޔަބައިމީހުންނަށް تبع ވެގެންނެވެ. ފަހެ، މި އަލިފާނުން ބައެއްނަމަވެސް، ތިމަންމެންގެ ކިބައިން ތިޔަބައިމީހުންނަށް ދުރުކޮށްދެވިދާނެ ހެއްޔެވެ؟\nބޮޑާވެގަތް ބޮޑުން ބުނާނެތެވެ. ހަމަކަށަވަރުން، އަހުރެމެން އެންމެން މިތިބީ އެއަލިފާނުގައެވެ. ހަމަކަށަވަރުން، اللَّه، އަޅުތަކުންގެ މެދުގައި، حكم ކުރައްވައި ނިންމަވައިފިއެވެ.\nއަދި ނަރަކައިގައިވާ މީހުން، ނަރަކައިގެ ބަނޑޭރިންނަށް ބުނާނެތެވެ. ތިމަންމެންގެ ކިބައިން عذاب ން އެއްދުވަސް ނަމަވެސް ލުއިކޮށްދެއްވާތޯ ތިޔަބޭކަލުންގެ ވެރިރަސްކަލާނގެ حضرة އަށް دعاء ކޮށްދެއްވާށެވެ!\nއެބޭކަލުން ވިދާޅުވާނެތެވެ. ފާޅުވެގެންވާ ހެކިތަކާއިގެން ތިޔަބައިމީހުންގެ ގާތަށް، ތިޔަބައިމީހުންގެ رسول ން ވަޑައިނުގަންނަވަނީހެއްޔެވެ؟ އެއުރެން ދަންނަވާނެތެވެ. އެހެންނަކުން ނޫނެވެ. (ވަޑައިގަތެވެ.) އެބޭކަލުން ވިދާޅުވާނެތެވެ. ފަހެ، ކަލޭމެން دعاء ކޮށްބަލާށެވެ. كافر ންގެ دعاء ފުރެދުމެއްގައިމެނުވީ ނުވެތެވެ.\nހަމަކަށަވަރުން، ތިމަންރަސްކަލާނގެ رسول ންނަށާއި، إيمان ވި މީހުންނަށް، ދުނިޔޭގެ حياة ގައްޔާއި، ހެކިންތައް ތެދުވާ ދުވަހުގައި (އެބަހީ: قيامة ދުވަހުގައި) نصر ދެއްވާހުށީމެވެ.\n(އެއީ) އަނިޔާވެރިންނަށް އެއުރެންގެ عذر ދެއްކުން މަންފާއެއް ނުކުރާނޭ ދުވަހެވެ. އަދި އެއުރެންނަށް ހުރީ لعنة އެވެ. އަދި އެއުރެންނަށްހުރީ ނުބައިވެގެންވާ ގޮވައްޗެވެ.\nހަމަކަށަވަރުން، ތިމަންރަސްކަލާނގެ موسى ގެފާނަށް ތެދުމަގު ދެއްކެވީމެވެ. އަދި إسـرآءيـل ގެދަރިންނަށް ފޮތް ވާރުތަކުރެއްވީމެވެ.\n(އެއީ) ބުއްދީގެ أهل ވެރިންނަށް ތެދުމަގެއް ކަމުގައްޔާއި، ހަނދާންކޮށްދިނުމެއް ކަމުގައެވެ.\nފަހެ، ކަލޭގެފާނު ކެތްކުރައްވާށެވެ! ހަމަކަށަވަރުން، اللَّه ގެ وعد ފުޅަކީ حق ތެދެވެ. އަދި ކަލޭގެފާނުގެ ފާފަފުއްސެވުމަށް އެދިވަޑައިގަންނަވާށެވެ! އަދި ކަލޭގެފާނުގެ ވެރިރަސްކަލާނގެއަށް، ހަވީރާއި، ހެނދުނު حمد އާއެކު تسبيح ވިދާޅުވާށެވެ!\nހަމަކަށަވަރުން، اللَّه ގެ آية ތަކާމެދުގައި، އެއުރެންނަށް ލިބިފައވާ އެއްވެސް ދަލީލަކާނުލައި ޖަދަލުކުރާ މީހުން (ދަންނާށެވެ!) އެއުރެންގެ ހިތްތަކުގައި ބޮޑާކަމެއް މެނުވީ ނުވެތެވެ. އެއުރެންއެދޭ ކަންތަކަކަށް އެއުރެން ނުފޯރާނެއެވެ. ފަހެ، ކަލޭގެފާނު اللَّه ގެ ރައްކާތެރިކަމަށް އެދިވަޑައިގަންނަވާށެވެ! ހަމަކަށަވަރުން، އެކަލާނގެއީ މޮޅަށް އައްސަވާވޮޑިގެންވާ މޮޅަށް ބައްލަވާވޮޑިގެންވާ ރަސްކަލާނގެއެވެ.\nހަމަކަށަވަރުން، އުޑުތަކާއި، ބިން ހެއްދެވުމަކީ، މީސްތަކުން ހެއްދެވުމަށްވުރެ މާބޮޑު ކަމެކެވެ. އެހެނެއްކަމަކު، މީސްތަކުންކުރެ ގިނަމީހުންނަކަށް (އެކަމެއް) ނޭނގެތެވެ.\nއަދި ލޯކަނުމީހާއާއި، ލޮލަށްފެންނަ މީހާއާ، އަދި إيمان ވެ صالح عمل ތައްކުރި މީހުންނާއި، ނުބައިކަންތައްކުރާ މީހާއާ ހަމަހަމައެއް ނުވާނެތެވެ. ތިޔަބައިމީހުން ހަނދުމަކުރަނީ ވަރަށްވެސް މަދުންނެވެ.\nހަމަކަށަވަރުން، قيامة ގެ ވަގުތަކީ އަންނާނޭ އެއްޗެކެވެ. އެޔާމެދަކު شك އެއްނެތެވެ. އެހެނެއްކަމަކު، މީސްތަކުންކުރެ ގިިނަމީހުން إيمان އެއް ނުވެތެވެ.\nއަދި ތިޔަބައިމީހުންގެ ވެރިރަސްކަލާނގެ وحى ކުރެއްވިއެވެ. ތިޔަބައިމީހުން ތިމަންރަސްކަލާނގެއަށް دعاء ކުރާށެވެ! ތިމަންރަސްކަލާނގެ ތިޔަބައިމީހުންގެ دعاء އިޖާބަކުރައްވާހުށީމެވެ. ހަމަކަށަވަރުން، ތިމަންރަސްކަލާނގެއަށް (دعاء ކޮށް) އަޅުކަން ކުރުމަށް ކިބުރުވެރިވެގަންނަ މީހުން (ދަންނާށެވެ!) ނިކަންހުރެ ނިކަމެތިވެގެންވާ حال، އެއުރެން ނަރަކަޔަށް ވަންނާނެތެވެ.\nاللَّه އީ، ތިޔަބައިމީހުން، އެރޭގަނޑުގައި ހަމަހިމޭންވުމަށް، ތިޔަބައިމީހުންނަށްޓަކައި ރޭގަނޑު ލެއްވި ރަސްކަލާނގެއެވެ. އަދި (ތިޔަބައިމީހުން ދިރިއުޅުމުގެ މަސައްކަތްކުރުމަށް) ދުވާލު އަލިކޮށްދެއްވި ރަސްކަލާނގެއެވެ. ހަމަކަށަވަރުން، اللَّه އީ، މީސްތަކުންގެ މައްޗަށް فضل ވަންތަވެރި ރަސްކަލާނގެކަން ކަށަވަރެވެ. އެހެނެއްކަމަކު، މީސްތަކުންކުރެ ގިނަމީހުން شكر އެއް ނުކުރެތެވެ.\nއެއީ اللَّه އެވެ. ތިޔަބައިމީހުންގެ ވެރިރަސްކަލާނގެއެވެ. (އެކަލާނގެއީ) ހުރިހާ ތަކެއްޗެއް ހެއްދެވި ރަސްކަލާނގެއެވެ. އެކަލާނގެ މެނުވީ حق ވެގެން އަޅުކަމެއްވެވޭ إله އަކު ނުވެއެވެ. ފަހެ، ތިޔަބައިމީހުން (إيمان ކަމުން) އެއްކިބާވެގަންނަނީ ކޮންފަދައަކުން ހެއްޔެވެ؟\nاللَّه ގެ آية ތަކަށް ދެކޮޅުހަދައިއުޅުނު މީހުން (ތެދުމަގުން) އެއްކިބާވަނީ އެފަދައިންނެވެ.\nاللَّه އީ، ތިޔަބައިމީހުންނަށްޓަކައި، ތިޔަބައިމީހުންނަށް ހަމަޖެހިގެން ދިރިއުޅެވޭނެ ތަނެއްކަމުގައި ބިންލެއްވި ރަސްކަލާނގެއެވެ. އަދި ބިނާއެއް ކަމުގައި އުޑުލެއްވި ރަސްކަލާނގެއެވެ. އަދި ތިޔަބައިމީހުން صورة ކުރައްވައި، ތިޔަބައިމީހުންގެ صورة ރީތިކުރައްވައި، އަދި ހެޔޮތަކެތިން ތިޔަބައިމީހުންނަށް رزق ދެއްވި ރަސްކަލާނގެއެވެ. އެއީ، اللَّه އެވެ. ތިޔަބައިމީހުންގެ ވެރިރަސްކަލާނގެއެވެ. ފަހެ، عالم ތަކުގެވެރި اللَّه މަތިވެރިވެވޮޑިގެންފިއެވެ.\nއެކަލާނގެއީ، ދިރިދެމިވޮޑިގެންވާ ރަސްކަލާނގެއެވެ. އެކަލާނގެ މެނުވީ އެހެން إله އަކު ނުވެއެވެ. ފަހެ، ތިޔަބައިމީހުން އެކަލާނގެއަށް އަޅުކަން خالص ކުރާ حال، އެކަލާނގެއަށް دعاء ކޮށް އަޅުކަން ކުރާށެވެ! حمد ހުރީ عالم ތަކުގެވެރި اللَّه އަށެވެ.\nކަލޭގެފާނު ވިދާޅުވާށެވެ! ތިމަންކަލޭގެފާނުގެ ވެރިރަސްކަލާނގެ حضرة ން ބަޔާންވެގެންވާ ހެކިތައް، ތިމަންކަލޭގެފާނަށް އައިހިނދު، ތިޔަބައިމީހުން اللَّه ފިޔަވައި އަޅުކަންކުރާ ތަކެއްޗަށް އަޅުކަންކުރުން، ހަމަކަށަވަރުން، ތިމަންކަލޭގެފާނަށް ނަހީކުރެއްވިއެވެ. އަދި عالم ތަކުގެ ވެރިރަސްކަލާނގެއަށް ކިޔަމަންގަތުމަށް ތިމަންކަލޭގެފާނަށް އަމުރުކުރެއްވިއެވެ.\nއެކަލާނގެއީ، ތިޔަބައިމީހުން ވެލިން ހެއްދެވި ރަސްކަލާނގެއެވެ. ދެން މަނިތިއްކަކުންނެވެ. ދެން ގަނޑުލޭކޮޅަކުންނެވެ. ދެން އެކަލާނގެ، ތިޔަބައިމީހުން ޅަކުދިންގެ ގޮތުގައި (މައިމީހާގެ ބަނޑުން) ނެރުއްވަތެވެ. ދެން ތިޔަބައިމީހުން ބޮޑުވެ ފުރާފުރިހަމަވުމާ ހަމަޔަށް ފޯރުމަށްޓަކައެވެ. ދެން ތިޔަބައިމީހުން މުސްކުޅިންނަށް ވުމަށްޓަކައެވެ. އަދި އޭގެކުރިން މަރުވާ މީހުން ތިޔަބައިމީހުންގެ ތެރެއިންވެއެވެ. އަދި ތިޔަބައިމީހުން ކަނޑައެޅިގެންވާ މުއްދަތަކަށް ފޯރުމަށްޓަކައެވެ. އަދި ތިޔަބައިމީހުން ވިސްނުމަށްޓަކައެވެ.\nއެކަލާނގެއީ، ދިރުއްވައި، އަދި މަރުގަންނަވާ ރަސްކަލާނގެއެވެ. އަދި އެކަލާނގެ ކަމަކަށް ނިޔާކުރައްވައިފިނަމަ ފަހެ، އެކަމަކަށް وحى ކުރައްވާކަން ކަށަވަރީ، [ވާށޭ] އެވެ. ދެން އެކަމެއް ވެދެތެވެ.\nاللَّه ގެ آية ތަކާމެދު ޖަދަލުކުރާ މީހުން، ތިބާ ނުދެކެމުހެއްޔެވެ؟ އެއުރެން (حق މަގުން) އެއްކިބާވަނީ ކޮންފަދައަކުން ހެއްޔެވެ؟\nއެއުރެންނީ، މިފޮތާއި (އެބަހީ: قرآن އާއި) ތިމަންރަސްކަލާނގެ رسول ން އެފޮތްތަކާއިގެން ފޮނުއްވި ފޮތްތައް ދޮގުކުރި މީހުންނެވެ. ފަހެ، (އެކަމުގެ ނަތީޖާ) ނިކަންހުރެ އެއުރެންނަށް އެނގޭނެތެވެ.\nއެއުރެންގެ ކަނދުރާތަކުގައި، ކަސްތޮޅުއެޅި ހިލިހިލާޖެހި، އެއުރެން ދަމައި، ގެންދަވާހިނދުގައެވެ.\nކެކިކެކިހުރި ހޫނުފެނުގެ ތެރެޔަށެވެ. ދެން ނަރަކައިގެ އަލިފާނުގެ ތެރޭގައި އެއުރެން އަންދަވާނެތެވެ.\nދެން އެއުރެންނަށް އަންގަވާނެތެވެ. اللَّه ފިޔަވައި ތިޔަބައިމީހުން شريك ކޮށް އުޅުނު ތަކެތި ކޮބައިހެއްޔެވެ؟ އެއުރެން ބުނާނެތެވެ. އެތަކެތި ތިމަންމެންގެ ކިބައިން ބީވެގެން ހިނގައްޖެއެވެ. އަދި ކިއެއްތަ! މީގެކުރިން ތިމަންމެން އެއްވެސް އެއްޗަކަށް އަޅުކަންކޮށް ގޮވައިނަހަދަމުއެވެ. اللَّه، كافر ވިމީހުން މަގުފުރައްދަވަނީ އެފަދައިންނެވެ.\nއެއީ حق އަކާ ނުލައި ބިމުގައި ތިޔަބައިމީހުން (އުރެދުންތަކަށް) އުފާކޮށް އުޅުނުކަމުގެ ސަބަބުންނެވެ. އަދި ބޮޑާވެ، މަޖާކޮށް އުޅުނުކަމުގެ ސަބަބުންނެވެ.\nތިޔަބައިމީހުން ނަރަކައިގެ ދޮރުތަކުން ވަންނާށެވެ! އެތާނގައި ދެމިތިބެނިވި ގޮތުގައެވެ. ފަހެ (އެއީ) ކިބުރުވެރިން ތިބުމަށް ހާދަހާ ނުބައިވެގެންވާ ތަނެކެވެ.\nފަހެ، ކަލޭގެފާނު ކެތްކުރައްވާށެވެ! ހަމަކަށަވަރުން، اللَّه ގެ وعد ފުޅަކީ حق ތެދެވެ. ފަހެ، ތިމަންރަސްކަލާނގެ އެއުރެންނަށް وعد ކުރައްވާ ބައެއްކަންތައް، ތިމަންރަސްކަލާނގެ ކަލޭގެފާނަށް ދެއްކެވިޔަސް ނުވަތަ (އޭގެކުރިން) ތިމަންރަސްކަލާނގެ ކަލޭގެފާނު މަރުގެންނެވިޔަސް، ފަހެ، އެއުރެން رجوع ވާހުށީ، ތިމަންރަސްކަލާނގެ حضرة އަށެވެ.\nހަމަކަށަވަރުން، ކަލޭގެފާނުގެ ކުރިން ތިމަންރަސްކަލާނގެ رسول ން ފޮނުއްވީމެވެ. އެ رسول ންގެ ވާހަކަ ތިމަންރަސްކަލާނގެ، ކަލޭގެފާނަށް ކިޔައިދެއްވާފައިވާ رسول ން، އޭގެތެރެއިންވެއެވެ. އަދި އެ رسول ންގެ ވާހަކަ، ތިމަންރަސްކަލާނގެ ކަލޭގެފާނަށް ކިޔައިދެއްވާފައިނުވާ رسول ންވެސް އޭގެތެރެއިންވެއެވެ. އަދި އެއްވެސް رسول އަކަށް اللَّه ގެ إذن ފުޅާލައިގެން މެނުވީ، އެއްވެސް معجزة އެއް ގެންނެވުމެއް ނުވެއެވެ. ފަހެ، اللَّه ގެ އަމުރުފުޅު އަންނަހިނދު، حق އަށް ނިޔާކުރައްވާހުށްޓެވެ. އަދި އެތާނގައި باطل ގެ أهل ވެރިން ގެއްލި ހަލާކުވެދާހުށްޓެވެ.\nاللَّه އީ، ތިޔަބައިމީހުންނަށްޓަކައި نعم ސޫފި ލެއްވި ރަސްކަލާނގެއެވެ. (އެއީ) ތިޔަބައިމީހުން އެއިން (ބައެއް ތަކެއްޗަށް) ސަވާރުވެ އަދި އެއިން ބައެއް ތަކެތި ކެއުމަށްޓަކައެވެ.\nއަދި އެތަކެތީގައި ތިޔަބައިމީހުންނަށް މަންފާތަކެއްވެއެވެ. އަދި ތިޔަބައިމީހުންގެ ހިތްތަކުގައިވާ ބޭނުންތަކަށް އެތަކެތީގެ މަތީގައި (ދަތުރުކޮށް) ތިޔަބައިމީހުން ފޯރުމަށްޓަކައެވެ. އަދި އެތަކެތީގެ މަތީގައްޔާއި، އުޅަނދުތަކުގައި ތިޔަބައިމީހުން (އެއްތަނުން، އަނެއްތަނަށް) އުފުއްލެއެވެ.\nއަދި އެކަލާނގެ ތިޔަބައިމީހުންނަށް، އެކަލާނގެ آية ތައް ދައްކަވަތެވެ. ފަހެ، اللَّه ގެ آية ތަކުގެ ތެރެއިން ތިޔަބައިމީހުން އިންކާރުކުރަނީ ކޮންآية އަކަށް ހެއްޔެވެ؟\nފަހެ، އެއުރެން ބިމުގައި ދަތުރުފަތުރުކޮށް، އެއުރެންގެ ކުރިން އުޅުނުމީހުންގެ ނިމުންވީ ކޮންފަދައަކުންކަން، ފަހެ، އެއުރެން ނުބަލަނީހެއްޔެވެ؟ އެއުރެންނަށްވުރެ عدد ގިނަ، އަދި ބާރުގަދަ، އަދި ބިމުގައި އެއުރެންގެ أثر ތައް ވަރުގަދަ ބަޔަކުކަމުގައި އެއުރެން (އެބަހީ، ކުރިންއުޅުނުމީހުން) ވޫއެވެ. ފަހެ، އެއުރެން ހޯދައިއުޅުނު ތަކެތި އެއުރެންނަކަށް އެއްވެސްކަމެއް ފުއްދައެއް ނުދިނެވެ.\nފަހެ، އެއުރެންގެ رسول ން ފާޅުވެގެންވާ ހެކިތަކާއިގެން އެއުރެންގެގާތަށް ވަޑައިގަތްހިނދު، އެއުރެންގެ ގާތުގައިވާ (ދުނިޔޭގެ) علم އަށްޓަކައި، އެއުރެން އުފާކުރޫއެވެ. އަދި އެއުރެން ފުރައްސާރަކޮށްއުޅުނު ކަންތައްއައިސް އެއުރެން ވަށައިލިއެވެ.\nފަހެ، ތިމަންރަސްކަލާނގެ عذاب، އެއުރެންނަށް ފެނުނުހިނދު އެއުރެން ބުނޫއެވެ. ހަމައެކަނި، اللَّه އަށް ތިމަންމެން إيمان ވެއްޖައީމުއެވެ. އަދި ތިމަންމެން شريك ކޮށް އުޅުނު ތަކެއްޗަށް كافر ވެއްޖައީމުއެވެ.\nފަހެ، ތިމަންރަސްކަލާނގެ عذاب އެއުރެންނަށް ފެނުނުހިނދު، އެއުރެންވީ إيمان ން އެއުރެންނަށް މަންފާއެއް ކުރާނެކަމުގައި ނުވެތެވެ. (އެއީ) اللَّه، އެކަލާނގެ އަޅުތަކުންނާމެދު ކަންހިންގަވާފައިވާގޮތެވެ. އަދި އެތާނގައި كافر ވިމީހުން ގެއްލި ހަލާކުވެއްޖައޫއެވެ.


National Goalkeeper Conference in Ahsan ah thajuribaa | Mihaaru\nޕައުލް ކްލެމެންޓްސް (ކ) އާއި ޓޯނީ ޕާކްސްއާ އެކު އަހުސަން (މ)\n04 ޖޫން 2019 - 10:502comments\nދުނިޔޭގެ މަޝްހޫރު ގޯލްކީޕަރު ކޯޗުން ބައިވެރިވި މި ކޮންފަރެންސުން އަހުސަނަށް ފުރުސަތު ހޯދައިދިނީ އޭނާ މިދިޔަ އަހަރު މިޔަންމާގައި ގޯލްކީޕަރު ކޯޗު ކޯސް ފުރިހަމަ ކުރިއިރު، އެ ކޯހުގައި ކިޔަވައިދިން އިނގިރޭސިވިލާތުގެ ޑީން ވޭ އެވެ. އެ ފުރުސަތުގެ ބޭނުން ހިފައި ފާއިތުވި ތިން ދުވަހު ކުރިއަށް ދިޔަ މި ކޮންފަރެންސްގެ އެހީގައި އަހުސަން ވަނީ މުހިއްމު މައުލޫމާތުތަކެއް އެއްކޮށްފަ އެވެ.\nމި ކޮންފަރެންސްގައި ބައިވެރިވި ގޯލްކީޕަރު ކޯޗުންނަށް ބަލާއިރު އިންގްލެންޑްގެ ކުރީގެ ކުޅުންތެރިޔާ އަދި ތަޖުރިބާކާރު ޓްރެއިނަރު އެރިކް ސްޓީލް، ހިމެނެ އެވެ. ކުރިން އިނގިރޭސި ގައުމީ ޓީމުގެ ކޯޗަކަށް ހުރި ސްވެން ގޯރަން އެރިކްސަން އާއި މެންޗެސްޓާ ސިޓީގެ ކުރީގެ ކޯޗު ސްޓުއާޓް ޕިއަސް އަދި ބްލެކްބާންގެ ކުރީގެ ކޯޗު މާކް ހިއުސްއާ އެކު އެރިކް ވަނީ ގިނަ މަސައްކަތްތަކެއް ކޮށްފަ އެވެ. އަދި އެެރިކް ވަނީ އިނގިރޭސި އެފްއޭއާ އެކު ޒުވާން ގޯލްކީޕަރުން ތަމްރީން ކުރުމުގެ ޕްރޮގްރާމްތަކެއް ހިންގައިފަ އެވެ.\nއެރިކްގެ އިތުރުން ދެން ބައިވެރިވީ ޓޮޓެންހަމްގެ ކުރީގެ ކުޅުންތެރިޔާ އަދި އިނގިރޭސި ޔޫތު ޓީމުތަކުގައި މަސައްކަތްކުރަމުން އަންނަ ޓޯނީ ޕާކްސް އާއި ހަޑްސްފީލްޑް އާއި ވުލްވްސްގައި މަސައްކަތްކުރި ޕައުލް ކްލެމެންޓްސް އާއި މިހާރު ސްޓޯކް ސިޓީގައި އިންގްލެންޑް ގައުމީ ޓީމުގެ ދެ ވަނަ ކީޕަރު ޖެކް ބަޓްލަންޑް ތަމްރީން ކުރަމުން އަންނަ ގޯލްކީޕަރު ކޯޗު އެންޑީ ކުއި އަދި ތަޖުރިބާކާރު ކޯޗު މާސެލޯ ބިއެލްސާއާ އެކު ލީޑްސް ޔުނައިޓެޑްގެ ގޯލްކީޕަރު ޓްރެއިނަރަކަށް ހުންނަ މާކޯސް އަބަޑް އެވެ.\nނެޝަނަލް ގޯލްކީޕަ ކޮންފަރެންސްގައި ބައިވެރިންނާ އެކު އަހުސަން (ވ-3).\nއިންގްލެންޑްގެ އިތުރުން އޮސްޓްރޭލިއާ އާއި ބަލްގޭރިއާ އަދި އެމެރިކާގެ ގޯލްކީޕަރު ޓްރެއިނަރުން ބައިވެރިވި މި ކޮންފަރެންސަކީ ގޯލްކީޕަރުން ތަމްރީން ކުރުމުގެ މައުލޫމާތު ބަދަލުކުރުމަށް ބާއްވާ ކޮންފަރެންސެކެވެ. މި ކޮންފަރެންސްގައި ދުނިޔޭގެ ނަން މަޝްހޫރު ގޯލްކީޕަރުންގެ ތަމްރީންތަކުން މައުލޫމާތު އެއްކޮށް މައުލޫމާތު ހިއްސާކުރާނެ އެވެ. އަދި ކުރިއެރުވޭނެ ގޮތްތަކާ ބެހޭގޮތުން މަޝްވަރާކުރާނެ އެވެ.\nއަހުސަން "މިހާރަ"ށް ބުނީ އެރިކް އާއި ޓޯނީ ފަދަ ތަޖުރިބާކާރު ޓްރެއިނަރުންގެ ފަރާތުން މުހިއްމު މައުލޫމާތުތަކެއް ލިބިގެންދިޔަ ކަމަށާއި ހާއްސަކޮށް މައުލޫމާތު ހޯދީ ގޯލްކީޕަރުން މެޗުތަކަށް ތައްޔާރުވުމާ ބެހޭގޮތުން ކަމަށެވެ. އަދި ކެރިއަރުގެ ފަހުކޮޅުގައި ބްރެޑް ފްރީޑަލް އާއި އެޑްވިން ވަން ޑަ ސާގެ ތަމްރީންތައް ހުރިގޮތް ވެސް އެނގިގެންދިޔަ ކަމަށް ބުންޏެވެ.\n"ވަރަށް މުހިއްމު މައުލޫމާތުތަކެއް ލިބިއްޖެ. ކުރިއަށް އޮތް ސީޒަނުގައި މަސައްކަތް މިކުރަން ޖެހެނީ ރާއްޖޭގެ އެއް ވަނަ ގޯލްކީޕަރު އިމްރާންއާ އެކު،" އަހުސަން ބުންޏެވެ.\nއޭނާ ވަނީ މި ފުރުސަތު އޭނާ އަށް ހޯދައިދިން ހުރިހާ ފަރާތަކަށް ޝުކުރު އަދާކޮށްފަ އެވެ.\nވިކްޓަރީން މީގެ ކުރިން ފެނުނު އަހުސަން އަންނަނީ ޓީސީގައި ރަނގަޅު މަސައްކަތްތަކެއް ކުރަމުންނެވެ. މިދިޔަ ދެ އަހަރު އޭނާ އެ ޓީމުގައި މަސައްކަތްކުރީ ނޭޕާލްގެ އެއް ވަނަ ކީޕަރު ކިރަން ޝެމްޝޮންއާ އެކު އެވެ. އަހުސަން އަކީ ގައުމީ އަންހެން ޓީމުގެ ވެސް ގޯލްކީޕަރު ކޯޗެވެ. އަދި 19 އަހަރުން ދަށުގެ ޓީމުގެ ވެސް ގޯލްކީޕަރު ކޯޗެއްގެ ގޮތުގައި މަސައްކަތްކުރަނީ އޭނާ އެވެ.\nމީގެ 13 ވަރަކަށް އަހަރު ކުރިން ގޯލްކީޕަރު ޓްރެއިނިން ކޯސްތަކެއް ބޭއްވުމަށް ފަހު އެފްއޭއެމުން ވަނީ މި އަހަރު ގޯލްކީޕަރުން ތަމްރީންކުރަން ކޯހެއް ބާއްވައިފަ އެވެ. އަދި ކުރިއަށް އޮތްތަނުގައި ގޯލްކީޕަރުން ތަމްރީންތަކަށް އިތުރު ކޯސްތައް ބާއްވާނެކަމަށް މައުލޫމާތުދެ އެވެ. އެފްއޭއެމުން މިހާރު ވަނީ ގޯލްކީޕަރު އެކެޑަމީއެއް ވެސް ފަށައިފަ އެވެ.


ސިއްޙަތު – Uthuru Oivaru\nހުކުރު , 22 ސެޕްޓެމްބަރ 2017\nޙަބަރު ނުވަތަ ލިޔުން ފޮނުވުން\nUthuru Oivaru Maldives News and Current Affairs\nމޯލްޑިވްސް ކޮމްޕިއުޓަރ ސޮސައިޓީގެ ފުރަތަމަ ބައްދަލުވުން\nޕްރިންސް ހެރީ ބޭނުންވެވަޑައިގަންނަވަނީ ސާހީ ޢާއިލާއިން ބޭރަށްވަޑައިގަތުމަށް\nޢީދު ޗުއްޓީއަށްފަހު ސްކޫލްތަކާއި އޮފީސްތައް ހުޅުވައިފި\nޢީދު ތަހުނިޔާ – އުތީމު އާދަމްބެ\nމާދަމާއަކީ 1438 ވަނަ އަހަރުގެ ފިތުރު އީދު ދުވަސް\nދެ ޖަރުމަނު އެއްކޮށްލެއްވި ހިއްވަރުގަދަ ޗާންސެލަރ ހެލްމަޓް ކޯލް އަވަހާރަވެއްޖެ\nކުދި ވިޔަފާރިތަކުގެ ޖޫރިމަނާ މަޢާފްކޮށްދިނުމަށް ހުޅުވާލެވުނު ފުރުސަތުގެ މުއްދަތު ހަމަވަނީ\nނަމޫނާ ލިޔުން – ކިތަންމެ ވަރަކަށް އުޅުނަސް އިދިކޮޅު ފަރާތްތަކާ ޑީލެއް ނަހަދާނަން: އަބްދުއްރަހީމް\nނަމޫނާ ލިޔުން – އާ މެމްބަރުން ހުވާކުރަން ދަރުބާރުގެ ނުދިން: ސިޓީ ކައުންސިލް\n2016 ވަނަ އަހަރުގެ ބީ.ޕީ.ޓީ ބަޔާން ހުށަހެޅުމާއި ފައިސާ ދެއްކުމުގެ ސުންގަޑި ފަސްކޮއްފި\nނަމޫނާ ލިޔުން – މުދާ މަދުވެގެން ބޮޑު އަގުގައި ވިއްކާ ނަމަ ގާނޫނީ ފިޔަވަޅު އަޅާނަން: އިކޮނޮމިކް މިނިސްޓްރީ\nނަމޫނާ ލިޔުން – އަޔޯރާގައި ރާއްޖޭން ބައިވެރިވާން ރައީސް ޔާމީން ނިންމަވައިފި\nމިނިމަލިޒަމް – މަޝްހޫރުވަމުން އަންނަ ސާދާ ދިރިއުޅުމުގެ ވައްޓަފާޅި\nއޭނާ އަހަރެންގެ އަގުވަޒަން ނުކުރޭ!\nނަމޫނާ ލިޔުން – ޓްރެފިކަށް ބަދަލުތަކެއް ގެނެސް، ބަރު އުޅަނދު ވަކި ވަގުތުތަކެއްގައި ދުއްވުން މަނާކޮށްފި\nނަމޫނާ ލިޔުން – ދަރިން ނުލިބެނީ ކީއްވެ؟\nނަމޫނާ ލިޔުން – ތައުބާގެ މާނަ\nނަމޫނާ ލިޔުން – ގެސްޓްހައުސް ޕޮލިސީގެ ހަގީގީ ބޭނުން ކެނޑިފައި\nމާރަންދޫ ބަނދަރު ސަރަޙައްދުގައި ވާރޭފެން ނަގާ ރައްކާކުރާނެ ނިޒާމެއް ޤާއިމް ކުރުން\nހއ.ބާރަށުގައި ވާރޭފެންނަގާ ރައްކާކުރާނެ ނިޒާމެއް ޤާއިމުކުރުން\nނަމޫނާ ލިޔުން – ބްރިޖުގެ ހޮޅިތައް ބަހައްޓައިގެން ފަރަށް މާ ބޮޑު ގެއްލުމެއް ނުލިބޭނެ: އީއައިއޭ\nނަމޫނާ ލިޔުން – އޭލެވެލް ކިޔަވައިދޭ ހުރިހާ ސްކޫލެއްގައި ބީޓެކް ތައާރަފްކުރަނީ\nށ. އަތޮޅު މަދަރުސާ އެސެމްބްލީ އޭރިޔާގެ ކަރަންޓު ވިޔުގަ ބަދަލުކުރުން\nނަމޫނާ ލިޔުން – އުމުރާ ގުޅޭ ގޮތުން ކާން ޖެހޭނީ ކިހާ ކެލަރީއެއް\nނަމޫނާ ލިޔުން – މުދަލާއި ޚިދުމަތުގެ އަގުން ޓެކްސް ނެގުމުގެ ގަވާއިދަށް 20 ވަނަ އިޞްލާޙު ގެނައުން\nރ. މާކުރަތު ބަނދަރު ހެދުމުގެ މަޝްރޫޢުއަށް އީ.އައި.އޭ ކޮންސަލްޓެންޓެއް ހޯދުމަށް\nނަމޫނާ ލިޔުން – ކައިރި މުސްތަގްބަލެއްގައި އުތުރުކޮރެޔާ އިންޓަކޮންޓިނެންޓަލް ބެލަސްޓިކް މިސައިލް އުފައްދާނެ: އެމެރިކާ\nނަމޫނާ ލިޔުން – ތިމާވެށިގެ ނަސްލު ހަލާކުވެގެންދަނީ އަހަރަމެންގެ އިހުމާލުން: މުޙައްމަދު ޒާހިރު\nނަމޫނާ ލިޔުން – މަޑިފުށްޓާއި ކޮމަންޑޫ ކައުންސިލްގެ ދެވަނަ ބުރުގެ ވޯޓުލުން ފަށައިފި\nނަމޫނާ ލިޔުން – ކުޅުންތެރިންނަށް ފުރިހަމަ އަށް އިހުތިރާމްކުރަން: ސެކުލޮސްކީ\nނަމޫނާ ލިޔުން – “ބައްޕަ”ގެ ހުވަފެނުގައި ކުޅުންތެރިން ކުލަ ޖައްސައިދީފި\nނަމޫނާ ލިޔުން – ޓީސީ އާއި ގްރީން ސްޓްރީޓްސް އެއްވަރު\nނަމޫނާ ލިޔުން – ނިއު އަތުން ލިބޭ ޕޮއިންޓަކީ ބޯނަހެއް: ސޮބާ\nނަމޫނާ ލިޔުން – ސާބާ ޗެމްޕިއަންޝިޕް ބާސްކެޓްބޯޅަ މުބާރާތް 2017\nމައިކްރޮސޮފްޓް އޮފީސް ފުރަތަމަ ފަހަރަށް ވިންޑޯސް ސްޓޯގައި\nއިންސާނެއްގެ ބޯ ފުރަތަމަ ފަހަރަށް ބަދަލުކުރަނީ\nނަމޫނާ ލިޔުން – އައިފޯން 8އާ ބެހޭ ގޮތުން ދެކެވޭ ވާހަކަތައް: ވަޔަލެސް ޗާޖިން އަދި އެންމެ އަގުބޮޑު އައިފޯން\nގޭގައި ކާށި ތެޔޮ ތައްޔާރު ކުރާނެ ގޮތް\nނަމޫނާ ލިޔުން – ކޮންމެ ފިލްމެއްގައި ވެސް އާމިރު ޚާންގެ ޚާއްސަ ސިފައެއް\nނަމޫނާ ލިޔުން – މި އަހަރުގެ މުލަރޯދަ ދުވަހަކީ ހޮނިހިރުދުވަސް\nފުރަތަމަ ސަފުހާ / ސިއްޙަތު\n16/06/2017\tޚަބަރު, ސިއްޙަތު, ޓެކްނޮލޮޖީ 0\nމިވާހަކަ އަޑުއިވުުން މިއީ ބިރުވެރި ވާހަކައެއް ނުވަތަ ފިލްމެއްގެ މަންޒަރެއް ކަަމަށް ތިޔަބޭފުޅުންނަށް ހީވެދާނެއެވެ. ނަމަވެސް މިއީ ހަޤީގަތެކެވެ. ދުނިޔޭގައި ފުރަތަމަ ފަހަރަށް އިންސާނެއްގެ ބޯ ޓްރާންސްޕްލާންޓްކުރުން ނުވަތަ ބަދަލުކުރުން މިއަހަރު ތެރޭގައި ކުރިޔަށްދާނެއެވެ. އިޓަލީގެ ނިއުރޯސައިންޓިސްޓެއްކަމަށްވާ ސާޖިއޯ ކެނެވޭރޯ އިޢްލާން ކުރެއްވިގޮތުގައި މި މަސައްކަތް 2013 ވަނަ އަހަރުންފެށިގެންވަނީ ރާވާފައެވެ. އަދި އެކަމަށްޓަކައިި ޗައިނާގެ އޮޕަރޭޝަން ޑޮކްޓަރެއް ކަނެވޭރޯއަށް އެހީތެރިއެއްގެ ގޮތުގައި މަސައްކަތްކުރެއްވުމަށްވަނީ ހަމަޖެހިފައެވެ. ބޯ ބަދަލުކުރުމަށް ރަޝިއާގެ …\nއިތުރައް ވިދާޅުވޭ »\n28/05/2017\tށ. އަތޮލޫ, އަތޮޅު ތަކުން, ސިއްޙަތު 0\nބަރުދަން ލުއިކުރުމުގެ ވާހަކަ ދައްކާ ނަމަ އެންމެ ފުރަތަމަ ވެސް އަންނާނީ ކެލަރީސްގެ ވާހަކަ އެވެ. އެކި އުމުރުގެ މީހުންނަށް ކެލަރީސް ބޭނުންވަނީ އެކި މިންވަރަށެވެ. ކެލަރީސް ލިބެނީ ކާބޯތަކެތިން ކަމަށް ވާއިރު ބަރުދަން ލުއިކުރުމަށް ނުވަތަ އެކަށީގެންވާ ބަރުދަނެއްގައި ހުރުމަށް ކެލަރީސް ނަގަން ޖެހޭނީ އެ މީހެއްގެ އުމުރާއި އެ މީހެއްގެ ސިއްހަތާ ގުޅޭ މިންވަރަކަށެވެ. ވަރަށް ކުރިންސުރެ ބުނަމުން އަންނަނީ އަންހެނަކަށް ނަމަ ދުވާލަކަށް ބޭނުންވާނީ 2000 …\nނަމޫނާ ލިޔުން – ވަކި ގަޑިތަކަކަށް ނިދުމަކީ ސިއްހަތު ސަލާމަތުން ހުރުމަށް ކޮންމެހެން ބޭނުންތެރިކަމެއް\n26/05/2017\tސިއްޙަތު 0\nވަކި އިންތިޒާމެއްގެ ދަށުން ވަކި ގަޑިތަކަކަށް ރަނގަޅަށް ނިދުމާއި ނިދާ ވަގުތުތަކުގެ މުއްދަތަކީ އިންސާނާގެ ސިއްޙަތު ސަލާމަތުން ހުރުމާ ވަރަށް ބޮޑަށް ގުޅިފައިވާ ކަމެއް ކަމަށް އެމެރިކާގެ ވޮޝިންޓަން ޔުނިވާސިޓީގެ ސައިންސްވެރިން ބުނެފި އެވެ. ތަޖްރިބާތަކަކާއި އިލްމީ ހޯދުންތަކެއްގެ އަލީގައި ވޮޝިންޓަން ޔުނިވަރސިޓީގެ ރީސާޗަރުން ވިދާޅުވާ ގޮތުން ރޭގަނޑު މަދުވެގެން6ގަޑީއިރާއި 8 ގަޑިއިރާ ދެމެދު މިންވަރަކަށް ނިދުމާއި ދުވާލު ބައިގަޑިއެއްހާއިރު ނިދުމަކީ ފުރިހަމަ ސިއްޙަތެއްގައި ހުރުމަށް އިންސާނާއަށް …\n26/05/2017\tއާޓިކަލް, ސިއްޙަތު 0\nއެ ދެމީހުން ކައިވެނިކޮށްގެން އުޅޭތާ އެތަކެއް އަހަރެއްވެއްޖެ އެވެ. އަދިވެސް ދަރިއަކު ނުލިބެ އެވެ. ފިރިހެން މީހާގެ އާއިލާ އިން ތުހުމަތުގެ އިނގިލި ދިއްކުރަނީ އަންހެން މީހާ އަށެވެ. މާފަލަކޮށް ހުންނާތީ އެވެ. ގަވާއިދުން މައްސަރުކަންތައް ނުޖެހޭތީ އެވެ. އަނެއްކޮޅުން އަންހެން މީހާގެ އާއިލާ އިން ގަބޫލުކުރާ ގޮތުގައި ހުރިހާ ވެސް މައްސަލަ އަކީ ދަނބިދަރި އެވެ. ދުންފަތުގެ އިސްތިއުމާލުކުރާތީ އެވެ. ކޮފީތަކަށް އަރާތީ އެވެ. ދެ ފަރާތުގެ އާއިލީ …\nޖޫރިމަނާ މާފްކުރުމުގެ ފަހުދުވަސްވެސް ލަސްކުރުން ވަރައް މުހިއްމު. އެ ތާރީހުވެސް ބަދަލު ކުރާނެކަމަށް ހީކުރަން\nޝުކުރިއްޔާ މީރާ، ވިޔަފާރިވެންގެ ލުޔައް ވިސްނާކަން ރަނގަޅު.\nވަރައް ރަނގަޅު ކަމެއް.\nވިިލާ ކޮލެޖްގައި، އިރުގެ ހަކަތައިން ކަރަންޓް އުފައްދާ ނިޒާމެއް ޤާއިމުކުރުމުގެ އެއްބަސްވުމެއްގައި ސޮއިކޮށްފި\nއުތުރު އޮއިވަރު އާއި ބެހޭގޮތުން\nޓާރމް އެންޑް ކޮންޑިޝަންސް\nFine Relief deadline for small businesses in nearing. Make use of this opportunity from MIRA and apply before 22 Ju… https://t.co/IWFWokCNsf2017/06/18\nMIRA Delays deadline for filing and payment of BPT final report of 2016 https://t.co/N5tHH6GwWe2017/06/16\nSurgeon behind world's first human HEAD transplant reveals virtual reality system to help prepare patients. https://t.co/h47pF8ldPZ2017/06/16\nDeveloped by CRONTUS IT SERVICES\n© Copyright 2017, Uthuru Oivaru Pvt Ltd


ދެބެންގެ ވެސް އޮލިމްޕިކްސް ހުވަފެން ހަގީގަތަކަށް!\nބުރަ މަސައްކަތުން ދެބެންގެ ވެސް އޮލިމްޕިކްސް ހުވަފެން ހަގީގަތަކަށް!\n13 ޖުލައި 2021 - 10:27 0\nސަޖަން (ވ) އާއި ސާޖިނާ (ކ): ދެ ފެތުންތެރިން ވެސް އޮލިމްޕިކްސްގެ ހުވަފެން ހަގީގަތަކަށް ހެދީ ބުރަ މަސައްކަތުން.-- އަދަދު ގްރެފިކްސް: އަހުމަދު އިހުސާން/ އަދަދު\nމީގެ ފަސް އަހަރު ކުރިން ބްރެޒިލްގެ ރިއޯ ޑި ޖެނެއިރޯގައި ބޭއްވި އޮލިމްޕިކްސްގައި ރާއްޖޭގެ ދިދަ އުފުލާލީ ކާމިޔާބު ފެތުމުގެ ކެރިއަރެއް އޮތް އައިމިނަތު ސަޖަން އެވެ. ރާއްޖެ އަށް ފެތުމުން ފުރަަތަމަ މެޑަލް ހޯދައިދިން ސަޖަން އަކީ ގިނަ ފެތުންތެރިން ނަމޫނާ އަކަށް ބަލާ އެތުލީޓެކެވެ. ސަޖަން އަކީ މިސާލަކަށް ބަލައި އެ ފިޔަވަޅު މަތީގައި ކުރިއެރުން ހޯދަމުން އަންނަ އެއް ފެތުންތެރިޔަކީ އޭނާގެ ކޮއްކޮ އައިޝަތު ސާޖިނާ އެވެ.\nބައިނަލްއަގުވާމީ ގިނަ މުބާރާތްތަކެއްގައި ރާއްޖެ ތަމްސީލުކޮށްފައިވާ ސާޖިނާ ވަނީ 2018 ވަނަ އަހަރުގެ އޭޝިއަން ގޭމްސްގައި ރާއްޖޭގެ ދިދަ އުފުލާލުމުގެ ޝަރަފް ވެސް ހޯދައިފަ އެވެ. އެކަމަކު، މިހާތަނަށް އޭނާ ބުރަ މަސައްކަތްކޮށްގެން ދެކެމުން އައި އެއް ހުވަފެން ހަގީގަތަކަށްވާނީ މި މަހު ފަށާ އޮލިމްޕިކްސްއާ އެކު އެވެ. މީގެ ފަސް އަހަރު ކުރިން ދައްތަ އަށް ލިބުނު ފުރުސަތު ސާޖިނާ އަށް ލިބުނީ ކެރިއަރަށް ފޯކަސްކޮށް ގިނަ މަސައްކަތްތަކެއް ކޮށްގެންނެވެ.\n"ފެތުމަށް ޝައުގުވެރިކަން އުފެދުނީ ދައްތަ (ސަޖަން) ފަތާތަން ފެނި އޭނާ ކާމިޔާބު ކެރިއަރެއް ކުރިއަށްގެންދާތަން ފެނުމުން. އެހެންވެ، ބޭނުންވީ ޑިސިޕްލިން ހިފަހައްޓައިގެން ކުރިއަށްދާ ފެތުންތެރިއަކަށްވާން،" އޮލިމްޕިކް ކޮމިޓީ އަށް ދިން އިންޓަވިއުއެއްގައި ސާޖިނާ ބުންޏެވެ.\nޓޯކިޔޯ އޮލިމްޕިކްސްގައި ވާދަކުރާނެ ދެ ފެތުންތެރިއަކީ ގައުމީ ސްވިމިން ޓީމުގެ އައިޝަތު ޝައުސަން އާއި އަލީ އިމްއާން ކަމަށް ސްވިމިން އެސޯސިއޭޝަނުން ކަނޑައެޅި ނަމަވެސް އެންމެ ފަހު ވަގުތު ދުނިޔޭގެ ފެތުމުގެ މައި ޖަމިއްޔާ، ފީނާ އިން ކަނޑައެޅި އުސޫލުތަކާ އެއްގޮތަށް ކުރިއަށްދާން ޖެހުމުން އޮލިމްޕިކްސްގައި ރާއްޖެ ތަމްސީލުކުރުމުގެ ފުރުސަތު ލިބުނީ ސާޖިނާ އާއި މުބާލް އައްޒާމް އިބްރާހީމަށެވެ. އެއީ ފީނާގެ ޕޮއިންޓް ރޭންކިން އަށް ބަލައިގެންނެވެ.\nސާޖިނާ ބުނީ މިހާތަނަށް އެންމެ ފަހުރުވެރިވި ދެ ކާމިޔާބީގެ ތެރޭގައި އޮލިމްޕިކްސް އިން ފުރުސަތު ލިބުން ހިމެނޭނެ ކަމަށެވެ.\n"އެންމެ ފަހުރުވެރިވާ ކަންތައްތަކަކީ މި ފަހަރުގެ އޮލިމްޕިކްސްގައި ރާއްޖެ ތަމްސީލްުކުރުމުގެ ފުރުސަތު ލިބުން. ދެން 2016 ވަނަ އަހަރު ސައުތު އޭޝިއާގެ އެކުއަޓިކް ޗެމްޕިއަންޝިޕްގައި ރިހި މެޑަލް ހޯދައި ރާއްޖެ އަށް ފެތުމުން ފުރަތަމަ ރިހި މެޑަލް ހޯދައިދެވުމުން،" ސާޖިނާ ބުންޏެވެ.\n2019 ވަނަ އަހަރުގެ ސައުތު އޭޝިއަން ގޭމްސްގެ އިވެންޓެއްގެ ތެރެއިން ސާޖިނާ.-- ފޮޓޯ: އޮލިމްޕިކް ކޮމިޓީ\nބައިނަލްއަގުވާމީ 15 މުބާރާތުގައި ވާދަކޮށްފައިވާ ސާޖިނާގެ ކާމިޔާބީތަކަށް ބަލާއިރު، އޭނާ ވަނީ 2016 ވަނަ އަހަރު ބޭއްވި ސައުތު އޭޝިއާގެ އެކުއަޓިކް ޗެމްޕިއަންޝިޕްގައި ދެ ރިހި މެޑަލާއި އެއް ލޯ މެޑަލް ހޯދައިފަ އެވެ. އޭނާ ވަނީ ދެ ފަހަރެއްގެ މަތިން ރާއްޖޭގެ އެއް ވަނަ އަންހެން ފެތުންތެރިޔާގެ މަގާމު ހޯދައިފަ އެވެ.\nމި ފަހަރުގެ އޮލިމްޕިކްސްގެ ފުރުސަތު ސާޖިނާ އަށް ލިބުނުއިރު، މިދިޔަ ދެ އަހަރެއްހާ ދުވަހަކީ އެހެން ހުރިހާ އެތުލީޓުންނެކޭ އެއްގޮތަށް އޭނާ އަށް ވެސް ވަރަށް ޗެލެންޖިން ދުވަސްތަކެކެވެ. އެ ހުރިހާ ކަންކަމުގެ ތެރެއިން ވެސް ސާޖިނާ އަށް ލިބޭ ހިތްހަމަ ޖެހުމަކީ ޕްރޮފެޝަނަލް ކޯޗުންގެ އިރުޝާދާ އެކު ރަނގަޅަށް ފިޓްނަސް ހިފެހެއްޓުމެވެ.\n"ސާޖިނާ އަކީ އަޒުމް ވަރުގަދަ އަދި ހިތްވަރާ އެކު މަސައްކަތް ކުރާ ކުއްޖެއް"\nސާޖިނާގެ ކެރިއަރުގައި އެހީތެރިއެއްގެ ގޮތުގައި އެންމެ ކައިރިން ބައިވެރިވާ އެކަަކަކީ އޭނާގެ ދައްތަ ސަޖަން އެވެ. ސަޖަން "އަދަދު" އަށް ބުނީ ސާޖިނާއާ މެދު ފަހުރުވެރިވާ ވަރަށް ގިނަ ސަބަބުތަކެއް އެބަހުރި ކަަމަށެެވެ.\nއެގޮތުން އޮލިމްޕިކްސް ސްކޮލަޝިޕްގައި މިދިޔަ ތިން އަހަރު މެލޭޝިއާގައި ތަމްރީން ހަދަމުންދިޔައިރު، ސާޖިނާ ކުރަމުންދިޔަ ބުރަ މަަސައްކަތްތައް ސަޖަން ވަނީ "އަދަދު" އަށް ހިއްސާކޮށްފަ އެވެ.\nފުލް ޓައިމް ޓްރެއިނިންގެ އިތުރުން ސާޖިނާ އަންނަނީ ޔުނިވަސިޓީ އޮފް ސައިބަޖާޔާ އިން ފިޒިއޮތެރަޕީ ޑިގްރީ އަށް ވެސް ކިޔަވަމުންނެވެ. ސަޖަން ބުނީ ސާޖިނާ ކިޔެވުމާއި ތަމްރީންތައް އެކުއެކީގައި ކުރިއަށް ގެންދަމުން ދިޔައީ ދެ ކަމަށް ވެސް ނުހަނު ފަރުވާ ބަހައްޓައިގެން ކަމަށާއި އޭގެ ސަބަބުން ދެ ކަމުގައި ވެސް އޭނާ ނެރެމުންދިޔަ ނަތީޖާ ރަނގަޅު ކަމަށެވެ.\n2016 ވަނަ އަހަރުގެ ސައުތު އޭޝިއަން ގޭމްސްގެ ތެރެއިން ސާޖިނާ (ކ) އާއި ސަޖަން.-- ފޮޓޯ: މޯލްޑިވްސް އޮލިމްޕިކް ކޮމިޓީ\n"ކޮންމެ ދުވަހަކު ފަތިހު ހޭލައިގެން ސާޖިނާ ދެ ގަޑިއިރު ސްވިމިން ޓްރެއިނިން ހަދާ. އެ އަށް ފަހު ތައްޔާރުވެގެން ދަނީ ޔުނިވާސިޓީގެ ކްލާސްތަކަށް. ކްލާސްތައް ހަވީރު ވަންދެން ކުރިއަށްދާނެ. ހަވީރު ނިންމާލުމަށް ފަހު އަނެއްކާ ވެސް ސްވިމް އެކަޑަމީ އަށް ގޮސް ދެ ގަޑިއިރު އަނެއްކާ ވެސް ޓްރެއިނިން ކުރިއަށް ގެންދޭ. ޖުމްލަ ހަތަރު ގަޑިއިރު ތަމްރީން ކޮންމެ ދުވަހަކު ވެސް ކުރޭ،" ސަޖަން ކިޔައިދިނެވެ.\nސަޖަން ބުނީ ކޮވިޑްގެ އުނދަގޫ ހާލަތުގެ ތެރޭގައި ވެސް ސާޖިނާ ދިޔައީ އޮންލައިންކޮށް ކްލާސްތަކުގައި ބައިވެރިވެ، ޓްރެއިނިން އަށް ވެސް ފޯކަސް ކުރެވޭ ވަރަކުން އެކަންތަކަށް ވެސް ވީ އެންމެ ބޮޑަށް ސަމާލުކަން ދެމުން ކަމަށެވެ. ކޮލެޖުގެ ކަންކަމާއި ޓްރެއިނިން އަށް ފޯކަސްކޮށްފައި ވެސް ސާޖިނާ އަކީ އާއިލާ އާއި ރަށްޓެހިންނަށް ވަގުތުދޭކަން ވަގުތަށް ކަމޭހިތާ ކުއްޖެއްކަން ސަޖަން ވަނީ ފާހަގަކޮށްފަ އެވެ.\n"ސާޖިނާ ކޮންމެ ދުވަހަކު އެ ކުރާ ކަންތައްތަކަކީ ކޮންމެ މީހަކަށް ކުރެވޭނެ ކަމެއް ނޫން. ހާއްސަކޮށް ރޯދަ މަހާއި ދެން ޔުނިވާސިޓީގެ އިމްތިހާނު ދުވަސްވަރު އެ ވަރުގެ ޑެޑިކޭޝަނެއް ދީގެން މަސައްކަތް ކުރުމަކީ ހަމަގައިމު ވެސް ވަރަށް ޗެލެންޖިން ކަމަކަށް ވާނެ. ސާޖިނާގެ ހިތްވަރާއި މުރާލިކަމުން މި ހިސާބަށް އާދެވުނީ،" ސަޖަން ބުންޏެވެ.\n"ސާޖިނާ އަކީ އަޒުމް ވަރުގަދަ، ކުރާ ހުރިހާ ކަމެއްގައި ޑިސިޕްލިން އެންމެ ފުރިހަމަ އަށް ގެންގުޅެން އަބަދު ވެސް މަސައްކަތްކުރާ ހިތްތިރި ހިތްހެޔޮ މިޒާޖެއްގެ ކުއްޖެއް. އެކަމާ އަޅުގަނޑު އަބަދުވެސް ފަހުރުވެރިވޭ. ވަރަށް އުފާ ވެސް ވޭ އަދި ވަރަށް ލޯބި ވެސް ވޭ."\nމި ފަހަރު އޮލިމްޕިކްސްގައި ސާޖިނާ ވާދަކުރަން ޖެހެނީ 200 މީޓަރު ބްރެސްޓްސްޓްރޯކް އިވެންޓްގަ އެވެ. ދެން ރާއްޖޭން ވާދަކުރާ މުބާލް އައްޒާމް ވާދަކުރާނީ 100 މީޓަރު ފްރީސްޓައިލް އިވެންޓްގަ އެވެ. މިއީ ފީނާ އިން ކަނޑައެޅި އިވެންޓްތަކެކެވެ.


SunOnline: Nasheedekuravvanee siyasee kameh, Dhuruvaan jehey sababeh neiy: Fayyaz\nނަޝީދު އެ ކުރައްވަނީ ސިޔާސީ ކަމެއް، އަމިއްލައަށް ދުރުވާން ޖެހޭ ސަބަބެއް ނެތް: ފައްޔާޒު\nމުހައްމަދު މުޒައްޔިން ނާޒިމް 09 Sep 2020, 19:26\nފައްޔާޒު އިސްމާއިލް ވާހަކަފުޅު ދައްކަވަނީ -- ފޮޓޯ/ ރައްޔިތުންގެ މަޖިލިސް\nރައްޔިތުންގެ މަޖިލީހުގެ ރައީސް އަދި އެމްޑީޕީގެ ރައީސް މުހައްމަދު ނަޝީދު އެ ކުރައްވަނީ ސިޔާސީ ކަމެއް ކަމަށާއި މަގާމުން ދުރުވާން ޖެހޭ ސަބަބެއް ނެތް ކަމަށް އިކޮނޮމިކް މިނިސްޓަރު ފައްޔާޒު އިސްމާއިލް ވިދާޅުވެއްޖެއެވެ.\nމި ސަރުކާރުގައި އެންމެ ނުފޫޒުގަދަ އެއް މިނިސްޓަރު ފައްޔާޒު މަގާމުން އެކަހެރިވެވަޑައިގަތުމަށް ރައީސް ނަޝީދު ވަނީ އެދިވަޑައިގެންފައެވެ. އެމަނިކުފާނު މިގޮތަށް އެދިވަޑައިގެންނެވީ، ޕާޓީގެ ރައީސްގެ ހައިސިއްޔަތުން ޕާޓީގެ ޗެއާޕާސަން ހަސަން ލަތީފަށް ފޮނުއްވި ސިޓީއެއްގައި އެވެ.\nއެކަމާ ގުޅިގެން ފައްޔާޒު މިއަދު "ސަން"އަށް ވިދާޅުވީ، ރައީސް ނަޝީދު އޭނާއަށް ތުހުމަތު ކުރެއްވިކަމުގައި ވިޔަސް ކޮރަޕްޝަންގެ އަމަލެއް ހިންގާފައި ނުވާނެ ކަމަށާއި އޭނާ މަގާމުން އަމިއްލައަށް ދުރުވާން ޖެހޭ ސަބަބެއްވެސް ނެތް ކަމަށެވެ.\n"އަޅުގަނޑު އެ ވިދާޅުވާފަދަ ކަމެއް [ކޮރަޕްޝަންގެ ކަމެއް]ކޮށްފައި ނުވާނެ. އެހެންވީމަ އަޅުގަނޑު އަމިއްލަ އަށް އިސްތިއުފާ ދޭން ޖެހޭ ސަބަބެއްވެސް ނެތް އަދި ރައީސުލްޖުމްހޫރިއްޔާވެސް އަޅުގަނޑު އިސްތިއުފާ ދެއްވަން އަންގާފައި ނެތް. އެހެންވީމަ ރައީސުލްޖުމްހޫރިއްޔާ ނާންގަވަނީސް އަޅުގަނޑު އިސްތިއުފާ ދޭން ޖެހޭ ސަބަބެއްވެސް ނެތް،" ފައްޔާޒު ވިދާޅުވިއެވެ.\n"އަޅުގަނޑަކަށް ނޭނގޭ ކޮން ސަބަބަކާ ހުރެ ކަމެއް ސިޓީގައި ފާހަގަކޮށްފައިވާ ގޮތަށް ސިޔާސީ ކަމެއްގެ ގޮތުގައި އަޅުގަނޑު ދެކެނީ،" ރައީސް ނަޝިދު ފައްޔާޒު މަގާމުން ދުރުކުރައްވަން އުޅުއްވަނީ ކޮން ސަބަބަކާ ހުރެތޯ ސުވާލު ކުރުމުން ވިދާޅުވިއެވެ.\nއޭނާގެ އިތުބާރު ނެތް ކަމުގެ މައްސަލައެއް ވެއްދުމަށްވެސް މިދިޔަ މަހު މަސައްކަތް ކުރިއެވެ. އެހެން ނަމަވެސް އެމްޑީޕީ ޕާލިމަންޓަރީ ގުރޫޕް ތެރެއިން ބޭނުންވާ އަދަދަށް ސޮއި ހަމަ ނުވެ، އެ މައްސަލަ އޮތީ މަޖިލީހަށް ނުވެއްދިއެވެ.\nއިތުބާރު ނެތް ކަމުގެ މައްސަލައިގައި ރައީސް އިބްރާހިމް މުހައްމަދު ސޯލިހް ވަނީ ފައްޔާޒު ދިފާއުކޮށް ވާހަކަ ދައްކަވާފައެވެ. އެމަނިކުފާނު ވިދާޅުވީ، ފައްޔާޒަށް އިތުރުބާރު އެބަ އޮތް ކަމަށެވެ.\nއިނގިރޭސިވިލާތުގައި ހުންނަވާ ރައީސް ނަޝީދު ހަސަން ލަތީފަށް ފޮނުވި ސިޓީގައި ވިދާޅުވީ، ފައްޔާޒު މަގާމުން އެކަހެރިވަޑައިގަތުމަށް އެދިވަޑައިގަންނަވަނީ ޕާޓީއަށް ލިބިދާނެ ގެއްލުމަކަށް ޓަކައި ކަމަށާއި އެއީ ޒާތީ ކަމެއް ނޫން ކަމަށެވެ.\nފައްޔާޒު ވިދާޅުވީ، އޭނާ މަގާމުގައި ހުންނަވައިގެން ޕާޓީއަށް ގެއްލުމެއް ނުލިބޭ ކަމަށެވެ.\n"އަޅުގަނޑު މަގާމުގައި ހުންނަ ހުރުމުގައި އަޅުގަނޑަށް ފެންނަނީ ޕާޓީއަށް ފައިދާވާތަން، އިތުރު ސަޕޯޓު ލިބޭ ތަން. އަޅުގަނޑު ނުދެކެން އަޅުގަނޑު މަގާމުގައި ހުންނަވައިގެން ޕާޓީއަށް ގެއްލުން ލިބޭ ކަމަށް،" އެމްޑީޕީގެ ފުރަތަމަ ރައީސް އިބްރާހީމް އިސްމާއިލްގެ ކޮއްކޮ ފައްޔާޒު ވިދާޅުވިއެވެ.\nރައީސް ނަޝީދުގެ ސިޓީގައި ވިދާޅުވެފައި ވަނީ، އެމްޑީޕީގެ އެއްވެސް މެމްބަރަކާއި އެއްވެސް އިރެއްގައި ޒާތީ މައްސަލައެއް ނެތް ކަމަށެވެ. އަދި ފައްޔާޒު މަގާމުން ދުރުވުމަށް ދަންނަވަނީ ފައްޔާޒާމެދު ޒާތީ މައްސަލައެއް އޮވެގެން ނޫން ކަމަށް އެ ސީޓީގައި ބުނެއެވެ.\nމިދިޔަ މަހުގެ ތެރޭގައި އެމްޑީޕީގެ ގައުމީ މަޖިލީހުގެ ވަޓްސްއެޕް ގްރޫޕުގެ ތެރޭގައި ނަޝީދު ވަނީ މިނިސްޓަރު ފައްޔާޒަށް ކޮރަޕްޝަންގެ ތުހުމަތުކުރައްވައިފަ އެވެ. އެއީ ސަރުކާރުގެ ބައެއް މަޝްރޫއުތައް ހަވާލު ކުރުމާ ގުޅުވަ އެވެ. ޕާޓީ ތެރޭގައި "ބްރޯ ހެދިގެން" ފައްޔާޒަށް ނޫޅުއްވޭނެ ކަމަށްވެސް ނަޝީދު ވިދާޅުވި އެވެ. ނަމަވެސް ފައްޔާޒު ވަނީ އެ ތުހުމަތުތައް އެކި ފަހަރު މަތިން ދޮގު ކުރައްވާފައެވެ.


ރޮނާލްޑޯ ޔުވެންޓަސްގައި މަޑުކުރާނެ: ރިޕޯޓް\nޓިއުރިން (އޭޕްރިލް 26) – ޔުވެންޓަސްގެ ޕޯޗުގީސް ފޯވާޑް ކްރިސްޓިއާނޯ ރޮނާލްޑޯ އެ ކްލަބާ އެކު ހަދާފައިވާ ކޮންޓްރެކްޓް 2022 ވަނަ އަހަރު ހަމަވަންދެއް މަޑުކުރާނެ ކަމަށް އިޓަލީގެ ޓުޓޯސްޕޯޓްސް އިން ރިޕޯޓްކޮށްފި އެވެ.\n18 އަހަރު ކުރިން ޔުވެންޓަސް އަށް ރޮނާލްޑޯގެ ޑީލެއް\nނޭޕްލްސް (ފެބްރުއަރީ 25) - ޒުވާން އުމުރުގައި ކްރިސްޓިއާނޯ ރޮނާލްޑޯ ޔުވެންޓަސްއާ ބަދަލުވުމާ ގާތަށް ދިޔަ ކަމަށް ނަޕޯލީގެ ކުރީގެ ކޯޗެއް ކަަމަށްވާ ޖިއޮވާނީ ޑި މާރްޒިއޯ ބުނެފި އެވެ.\nDecember 04, 2019 12\nއިޓާލިއަން ލީގުގެ މޮޅު ކުޅުންތެރިޔާގެ އެވޯޑް ރޮނާލްޑޯ\nމިލާން (ޑިސެމްބަރު 4) – އިޓާލިއަން ލީގުގެ މި އަހަރުގެ މޮޅު ކުޅުންތެރިޔާގެ މަގާމް ޔުވެންޓަސްގެ ޕޯޗުގީސް ފޯވާޑް ކްރިސްޓިއާނޯ ރޮނާލްޑޯ އަށް ލިބިއްޖެ އެވެ.\nމާފަށް ނޭދުމުން ރޮނާލްޑޯއާ މެދު ހިތްހަމަނުޖެހިފައި\nޓިއުރިން (ނޮވެމްބަރު 13) - އިޓާލިއަން ލީގުގައި އޭސީ މިލާން އަތުން ޔުވެންޓަސް މޮޅުވި މެޗުގައި ޔުވެންޓަސްގެ ކްރިސްޓިއާނޯ ރޮނާލްޑޯ ބޭލުމުން އޭނާ މެޗު ނުމެނީސް ސްޓޭޑިއަމުން ނުކުމެގެން ގެޔަށް ގޮސް އަމަލުކުރިގޮތާ މެދު އެ ކްލަބްގެ އެހެން ކުޅުންތެރިން ކިބައިން އޭނާ މާފަށް ނޭދޭތީ އެކަމާ މެދު ޔުވެންޓަސްގެ ވެރިން ހިތްހަމަނުޖެހިއްޖެ އެވެ.


ISIS Leader Bagdadi Hayyaru Kuran America In Operation Eh Hingaifi - Vaguthu\nއައިއެސްގެ ލީޑަރު ބަޣުދާދީ ހައްޔަރުކުރަން އެމެރިކާ އިން އޮޕަރޭޝަނެއް ހިންގައިފި\nއައިއެސްގެ ލީޑަރު އަބޫބަކުރު އަލް-ބަޣުދާދީ ހައްޔަރު ކުރަން އެމެރިކާ ސިފައިން ސީރިއާގެ އުތުރުގައި ހައްސަ އޮޕަރޭޝަނެއް ހިންގައިފި ކަމަށް އެމެރިކާގެ މީޑިއާތަކުން ބުނެފިއެވެ. މިއޮޕަރޭޝަން ހިންގާފައި ވަނީ އެމެރިކާގެ ސީއައިއޭގެ ވެސް ބައިވެރިވުމާއި އެކުއެވެ.\nމިއޮޕަރޭޝަންގައި ބަޣުދާދީ ހައްޔަރު ކުރެވުނު ކަމެއް އަދި އެއްވެސް ފަރާތަކުން ކަށަވަރު ކޮށެއް ނުދެއެވެ. ނަމަވެސް އެމެރިކާގެ ރައީސް ޑޮނަލްޑް ޓްރަމްޕް ވަރަށް ހާއްސަ ކަމެއް އިއުލާން ކުރަން ތައްޔާރުވަމުން އަންނަކަން ވައިޓް ހައުސް އިން ދެންމެ ވަނީ ކަށަވަރު ކޮށްދީފައެވެ.\nވައިޓް ހައުސްގެ ތަރުޖަމާނަކު މީޑިއަށް މައުލޫމަތު ދެމުން ބުނީ އާދީއްތަ ދުވަހު ޓްރަމްޕް ވަރަށް ހާއްސަ ކަމެއް އިއުލާން ކުރާނެ ކަމަށެވެ. އިތުރު ތަފްސީލެއް އޭނާ ނުދެއެވެ. ޓްރަމްޕް މީޑިއާ އާއި ބައްދަލުކޮށް "ހާއްސަ ކަމެއް އިއުލާން ކުރުން" އޮންނާނީ ބެލެވޭ ގޮތުގައި ރައްޖޭ ގަޑިން މިރޭ 21:00 ގައެވެ.\nބަޣުދާދީ ހައްޔަރު ކުރަން އެމެރިކާގެ އަސްކަރިއްޔާ އިން ހިންގި އޮޕަރޭޝަނާއި ގުޅޭ ގޮތުން އެމެރިކާގެ ދިފާޢީ ވުޒާރާ ޕެންޓަގަން އިން އަދި އެއްވެސް އެއްޗެއް ނުބުނެއެވެ.\nނިރުބުވެރި ޖަމާޢަތް އައިއެސް އުފައްދާ އެޖަމާޢަތުގެ ލީޑަރުކަން ކުރަމުން އަންނަ ބަޣުދާދީ ފިލައިގެން އުޅޭތާ ފަސް އަހަރު ވެއްޖެއެވެ. ބަޣުދާދީ ފުރަތަމަ ފެނުނީ 2014 ވަނަ އަހަރު މޫސަލްގެ މިސްކިތެއްގައި އައިއެސްގެ ހިލާފަތު އިއުލަން ކުރަން ޚުތުބާއެއް ދޭން ހުއްޓައެވެ. އޭގެ ފަހުން އާއްމުތަނަކުން އޭނާ ނުފެނެއެވެ.\nމީގެ ކުރިން އެމެރިކާގެ އޮފިޝަލުން ވަނީ ބަޣުދާދީ ވަރަށް ބޮޑަށް ޒަހަމްވެފައިވާ ކަމަށް ބުނެ ވެސް މީޑިއާ އަށް މައުލޫމާތު ދީފައެވެ. 2018 ވަނަ އަހަރު ފެބްރުއަރީ މަހާއި 2017 ވަނަ އަަހަރުގެ މެއި މަހު ވެސް ބަޣުދާދީ ވަރަށް ބޮޑަށް ޒަހަމްވި ޚަބަރު ފެތުރިފައިވެއެވެ.\nއައިއެސް އިން 2010 ވަނަ އަހަރު ހަނގުރާމަވެރި ޖަމާޢަތެއްގެ ގޮތުގައި ހަރަކާތްތެރިވާން ފަށާ އިރާޤާއި ސީރިއާގެ ބޮޑު ސަރަހައްދެއް ހިފިއެވެ. ނަމަވެސް މިހާރު އެޖަމާޢަތުން ހިފި ގިނަ ސަރަހައްދުތައް ގެއްލި ވަނީ ވަރަށް ބޮޑަށް ބަލިކަށިވެފައެވެ.\nއޮކްޓޯބަރ 27, 2019 09:14\nއޮކްޓޯބަރ 27, 2019 10:19\nތިހެން ކިތައްމެ ފަހަރަކު ބަގްދާދީ ހައްޔަރު ކޮށް މަރާ ވެސްލައިފި. އެމެރިކާއިން ބުނި ސީރިޔާއިން އައިއެސް ނައްތާލެވިއްޖޭ ވެސް. އެމެރިކާއިން ބުނާ ކޮންމެ އެއްޗަކާ ދިމާ އިދިކޮޅަށް ކަންތައް ވަނީ. ބަލަމާ މިފަހަރު ކިހިނެއްތޯ ވަނީ\nއޮކްޓޯބަރ 27, 2019 11:52\nއޭ ޔަހޫދީންނޭ، އޭ ސޮލީބީންނޭ، އޭ މުލްހިދުންނޭ، އޭ މުރުތައްދުންނޭ، އޭ ﷲގެ އަދުއްވުންނޭ. ކަލޭމެން ތިޔަ ރުޅީގައި ހަލާކުވެދާށިއޭ. ﷲ ގަންދީ ބުނަމެ. މުޅި ބިމުގައި ﷲގެ ދީން ޤާއިމްކުރެވެންދެން ނޫނީ އެކަމުގައި އަހަރުމެން މަރުވަންދެން އަހަރުމެން މިކަމެއް ނުހުއްޓާނަމެ.\nއޮކްޓޯބަރ 27, 2019 22:34\nމި މީހަކު ހޯދާ ހައްޔަރުކުރޭ\nއޮކްޓޯބަރ 27, 2019 22:40\nހައްޤު މިކިޔާ ކަލެގެއަކީ ނާތަހުޒީބު، ވިސްނު މުގައި ކޮށި، ދުނިޔެއިން ބޭކާރުވެފައިވާ، ބުއްދިހަ މަނުޖެހޭ އަ މިއްލައެދުންބޮޑު މަގުއޮޅި ހައްދުފަހަނަ އަޅާފައިވާ ގަ މާރެއް. މިބައިގަނޑު ހުސްވެނުދަނީސް އަހަރެ މެންވެސް ތިބައިގަނޑާއި ދެކޮޅަށް ކުރާ ހަނގުރާ މައިގައި ވާގިވެރިވެ ހުއްޓިނުތިބޭނަން\nއޮކްޓޯބަރ 27, 2019 13:04\nބަލަގަ ހަމަ ތި އެމެރިކާ ނޫންތަ ބުނީކީ ބަޣްދާދީ މަރުވެއްޖެއޭ! ދެން މަރުވެ ކަށިފުރޭނިފައިވާ މީހަކު ހޯދުމަށް މަހާނަ މައްޗަށް މަޑިއަށްޖެހުމުގެ ބޭނުމަކީ ފަހެ ކޮބައި!


Kurin Kamu Nudhiya Maumoonizum Ge Ganduvaraai Izzai Mihaaru Beynunvey - Jameel ކުރިން ކަމުނުދިޔަ މައުމޫނިޒަމްގެ ގަނޑުވަރާއި އިއްޒަތް މިހާރު ބޭނުންވޭ – ޖަމީލް – Huvadhoo News Kurin Kamu Nudhiya Maumoonizum Ge Ganduvaraai Izzai Mihaaru Beynunvey - Jameel Huvadhoo News\nކުރިން ކަމުނުދިޔަ މައުމޫނިޒަމްގެ ގަނޑުވަރާއި އިއްޒަތް މިހާރު ބޭނުންވޭ – ޖަމީލް\nރައީސް މައުމޫނުގެ ދައުރުގައި ގައުމުގެ އެންމެ އިސްވެރިޔާއަށް ދެމުންދިޔަ ސެކިއުރިޓީއާއި އިއްޒަތާއި ގަނޑުވަރު މިހާރު ރައީސް ނަޝީދު މިހާރު ބޭނުންވާ ކަމުގައި ކުރީގެ ނައިބު ރައީސް މުހައްމަދު ޖަމީލް އަހުމަދު ވިދާޅުވެއްޖެއެވެ.\nމީގެ ކުޑައިރުކޮޅެއް ކުރިން ޖަމީލު ކުރެއްވި ޓުވީޓެއްގައި ވިދާޅުވީ، ލަންޑަނުގައި މަހަކު ލައްކައަކަށްވުރެ ގިނަ ޕައުންޑު ރައީސް ނަޝީދަށް ހޭދަކުރި ކަމަށާއި، ކުރިން ކަމުނުދިޔަ މައުމޫނިޒަމްގެ ގަނޑުވަރާއި ސެކިއުރިޓީ އަދި އިއްޒަތް މިހާރު ރައީސް ނަޝީދު ބޭނުންވާ ކަމަށެވެ.\nލަންޑަނުގައި މަހަކު ލައްކައަކަށްވުރެ ގިނަ ޕައުންޑް ރައީސް ނަޝީދަށް ހޭދަކުރި. ކުރިން ކަމުނުދިޔަ މައުމޫނިޒަމްގެ ގަނޑުވަރު، ސެކިއުރިޓި،އިއްޒަތް މިހާރު ބޭނުންވޭ. ޖެން ހޮޓަލުގެ ޚަރަދު ޤާނޫނާ ޚިލާފް ކޮރަޕްޝަންގެ ޢަމަލެއް. އެންމެ ފުރަތަމަ އިޞްލާޙުކުރަންވީ ޚަރަދުކުރުމުގެ ނިޒާމް. pic.twitter.com/HfSbptngxP\n— Mohamed Jameel Ahmed (@MJameelAhmed) October 26, 2021\nއަދި ހޮޓެލް ޖެން އަށް މިހާރު ގާނޫނު އަސާސީއާ ޚިލާފަށް ކުރަމުންގެންދާ ޚަރަދަކީ ކޮރަޕްޝަންގެ އަމަލެއް ކަމަށާއި އެންމެ ފުރަތަމަ އިސްލާޙުކުރަންވީ ޚަރަދުކުރުމުގެ ނިޒާމް ކަމަށްވެސް ޖަމީލް ކުރެއްވި ޓުވީޓުގައި ވިދާޅުވިއެވެ.\nޖަމީލް މިހެން ވިދާޅުވެފައިމިވަނީ، ރައީސް ނަޝީދަށް އަމާޒުކޮށް އެމަނިކުފާނު އަވަހާރަކޮށްލެއްވުމަށް ބަޔަކު ދިން ބޮމުގެ ހަމަލާގެ ސަބަބުން ލިބުނު އަނިޔާތަކަށް ފަރުވާހޯދުމަށް އިނގިރޭސިވިލާތުގައި ހުންނެވުމަށްފަހު އެނބުރި އައުމުން ސަރުކާރުން އެމަނިކުފާނުގެ ސެކިއުރިޓީ އަދި ހޮޓެލް ޖެން އަށް ކުރަމުންގެންދާ ޚަރަދު ތަކަކީ ބޭކާރު ޚަރަދެއް ކަމަށާއި، އެވަރުގެ ސެކިއުރިޓީއެއް ދިނުމަކީ ނޯތު ކޮރެއާގެ ރައީސަށް ދެއްވާފައިވާ ފަދަ ސެކިއުރިޓީއެއްކަމަަށް ބުނެ އެކަމަކީ ދިވެހިން ލަދުގަންނަން ޖެހޭ ކަމެއް ކަމުގައި ގިނަ ފަރާތްތަކަކުން ވާހަކަ ދައްކަމުންދާ ދަނޑިވަޅެއްގައެވެ.


Finifenma govumugai alun balan jehey shahkuthakeh ebahuri: Nazim\nފިނިފެންމާ ގޮވުމުގައި ރިވިއު ކުރަންޖެހޭ ޝައްކު އެބަހުރި: ނާޒިމް\nނާޒިމް "އަަވަަސް ހުކުރު"އަށް އިންޓަވިއު ދެއްވަނީ - އަހުމަދު ޝުރާއު | އަވަސް\nކުރީގެ ރައީސް އަބްދުﷲ ޔާމީން ދަތުރުފުޅު ކުރެއްވި "ފިނިފެންމާ" ލޯންޗުގައި ގޮވި ބާރުގަދަވގޮވުމުގައި ޝައްކުތަކެއް އެކުލެވޭ ކަންތައްތަކެއް ފާހަގަ ކުރެވިފައިވާ ކަމަށް ގޮވާތަކެތީގެ އެކްސްޕާޓެއް ކަމަށްވާ ކުރީގެ ޑިފެންސް މިނިސްޓަރު މުހައްމަދު ނާޒިމް ވިދާޅުވެއްޖެ އެވެ.\nނާޒިމް މިހެން ވިދާޅުވިިއިރު އެ ގޮވުމާމެދު ޝައްކު އުފައްދާ އެ ލޯންޗުގައި އިންނެވި ރައީސް ޔާމީންގެ ތަރުޖަމާނު އިބްރާހިމް މުއާޒު އަލީ ވަނީ ވާހަކަ ދައްކަވާފަ އެވެ. އަދި، ލޯންޗުގައި ގޮވުން ގޮވި ގަޑީގައި އަލިފާން ކަނި ފެންނަ ވީޑިއޯއަކާއި ނުފެންނަ ވީޑިއޯއެއް ވަނީ އާންމުވެފަ އެވެ.\nއެކަމާ ގުޅިގެން އެ މައްސަލާގައި ކުށް ސާބިތުކޮށް ޖަލު ހުކުމެއް އިއްވާފައިވާ ކުރީގެ ނައިބު ރައީސް އަހުމަދު އަދީބު އިސްކޮށް ހުންނަވާ އުފައްދާފައިވާ ޕާޓީ، އެމްޓީޑީއިން ވެސް ވަނީ އެ މައްސަލަ އަލުން ބަލައި ތަހުގީގު ކުރުމަށް ގޮވާލާފަ އެވެ. މައުލޫމާތު ލިބޭ ގޮތުގައި އެކަން ފުލުހުން މިހާރު ދަނީ ވެސް ބަލަމުންނެވެ.\nފިނިފެންމާ ލޯންޗުގެ ހާދިސާއާ ގުޅޭ ގޮތުން ފުރަތަމަ ފަހަރަށް ވާހަކަ ދައްކަވަމުން ސިފައިން ގޭގައި ގިނަ މަސައްކަތްތަކެއް ކުރެއްވި ނާޒިމް ވިދާޅުވީ އޭރު ކަންކަން ހިނގައިގެން ދިޔަ ގޮތުގައި ސުވާލު އުފެދޭ ކަންކަން އެބަހުރި ކަމަށެވެ.\nފިނިފެންމާގައި ރައީސް އަވަހާރަކޮށްލަން ހަމަލާ ދިން ވަގުތުން ލޯންޗުން މީހުން ބޭލުމުގެ މަސައްކަތް ކުރަނީ\n"ސިފައިންގޭގައި އަޅުގަނޑު އުޅުންއިރު ކޮންމެވެސް ވަރަކަށް އެކްސްޕްލޯސިވް ޓްރެއިނިން ހެދިން، އެހެންވީމަ އަޅުގަނޑަށް ގަބޫލު ކުރެވޭ ގޮތުގައި އަސްލުގައި މިއީ އާރްޑީއެކްސް އެއްޗެއް ގޮއްވާލައިފިނަމަ އޭގެ ޓްރޭސްތައް ހޯދާނެ، އަޅުގަނޑަށް ވަރަށް ޝައްކު އުފެދޭ ކަންކަން ހުރި ގޮވުމެއް އެއީ، އަޅުގަނޑަށް ލިބިފައިވާ ތަޖުރިބާއިން. އެއީ އެކަހަލަ ގޮވުމެއް ގޮވިނަމަ އެއަށްވުރެ ބޮޑެތި އިންޖަރީސް އެއަށްވުރެ ބޮޑެތި ހާނިކަތައް މީހުންނަށް ލިބުނީސް،" ނާޒިމް ވިދާޅުވި އެވެ.\nއެކަމުގައި ޝައްކު އުފެދޭ ކަންކަން ހުރީ އެކަން ކުރެވިގެން ދިޔަ ގޮތުން ކަމަށާއި އެހެންކަމުން އެކަންކަން ބަލައި ތަހުގީގު ކުރަން ޖެހޭނެ ކަމަށް ނާޒިމް ވިދާޅުވި އެވެ.\n"އަޅުގަނޑާ ޖަލުން ދިމާވި އޭރުގެ ކެޕްޓަން ފަޔާޒާއި އިތުރު ދެ ބޭކަލަކު، އެ ބޭފުޅުން ދެއްކި ވާހަކަ އާއި އަޅުގަނޑުގެ ނޮލެޖަށް ބަލާއިރު ވެސް ޝައްކު އުފެދޭ ކަމެއް އެކަމަކީ، އެހެންވީމަ ޝައްކެއް ވިއްޔާ އެކަމެއް ޔަގީން ކުރުމަކީ އިންވެސްޓިގޭޓް ކުރާ މީހުން ކުރަން ޖެހޭނެ ކަމެއް،" ނާޒިމް ވިދާޅުވި އެވެ.\nނާޒިމާއި އަދީބު: ނާޒިމް ފްރޭމްކޮށްފައިވަނީ އަދީބު ކަމަށް ތުހުމަތުކުރެވޭ - ފޮޓޯ: ވަގުތު\nނާޒިމް ވިދާޅުވީ އަދީބު ކަމުގައި ވިޔަސް އިންސާފު ލިބެން ޖެހޭނެ ކަމަށެވެ. އޭނާގެ މައްޗަށް ފިނިފެންމާ މައްސަލާގައި އިއްވާފައިވާ ހުކުމް ވެސް ރިވިއު ކުރަންޖެހޭނަމަ އެކަން ކުރަން ޖެހޭނެ ކަމަށެވެ. އަދި އެހެން މައްސަލަތަކުގައި ވެސް ޝައްކު އުފެދޭ ކަމެއްވާނަމަ އެކަމެއް ޔަގީންކޮށް އިންސާފު ހޯދައިދޭން ޖެހޭނެ ކަމަށް ވެސް ނާޒިމް ވިދާޅުވި އެވެ.\n"އެހެންވީމަ އެކަންކަމުގައި ޖެހޭނެ އިންސާފު ހޯދަން، އަހުމަދު އަދީބެކޭ އެހެން ބޭފުޅެކޭ ވަކި ތަފާތެއް ނުގެނެވޭނެ، ކަމެއް ގޯސްކޮށް ހިނގާފައިވާ ކަމަށް ގަބޫލު ކުރެވޭނަމަ އެކަމެއް ރިވިއުކޮށް ރަނގަޅު ނިންމުންތަކެއް ނިންމަންޖެހޭނެ، ވަކި ބޭފުޅަކަށް ވެގެނެއް ނޫން އެއީ،" ނާޒިމް ވިދާޅުވި އެވެ.\nނާޒިމާއި އަދީބަކީ ކުރީގައި ވަރަށް ގާތް ދެ ބޭފުޅުންނެވެ. ނަމަވެސް ނާޒިމް ފްރޭމް ކުރުމުގައި އަދީބުގެ އަތެއްވާ ކަމަށް ތުހުމަތު ކުރެވެ އެވެ. އަވަސްއަށް ދެއްވި އިންޓަވިއުގައި ވެސް ނާޒިމް ވަނީ އޭނާ ފްރޭމް ކުރުމުގެ ފަހަތުގައި ހުންނެވީ އަދީބު ކަމަށް ވިދާޅުވެފަ އެވެ. އަދީބު ވެސް ވަނީ ނާޒިމްގެ ގެއިން ފެނުނު ފިސްތޯލާ އޭނާއާ ގުޅުމެއްވާ ކަމަށް ވިދާޅުވެފަ އެވެ. އަދީބުގެ ޑީއެންއޭ އެ ފިސްތޯލައިން ފެނުނެވެ.\nރައީސް އަބްދުﷲ ޔާމީން ކުރީގެ ނައިބު ރައީސް އަހުމަދު އަދީބު މުހައްމަދު ނާޒިމް + އަވަސް ހުކުރު\nއާ ހެކިތަކެއް ލިބުނީ އަދީބުގެ ބަޔާނުން\n"ރައީސް ޔާމީނާއެކު މަސައްކަތް ނުކުރާނަން"


ޕަބްލިޝްކުރި ތާރީޚް: 08 ޖަނަވަރީ 2019\nސުންގަޑި: 24 ފެބުރުވަރީ 2019 1400\nޕްރެޒިޑެންޝަލް ކޮމިޝަން އޮން ކޮރަޕްޝަން އެންޑް އެސެޓް ރިކަވަރީއަށް މައްސަލަ ހުށަހެޅުން\nޕްރެޒިޑެންޝަލް ކޮމިޝަން އޮން ކޮރަޕްޝަން އެންޑް އެސެޓް ރިކަވަރީ\nކޮމިޝަނަށް މައްސަލަ ހުށަހެޅުމާބެހޭ\nދައުލަތުގެ މުދަލާއި ފައިސާ ނަހަމަގޮތުގައި ބޭނުންކުރުމާއި، ދައުލަތުގެ ތެރޭގައި ހިންގައިފައިވާ ކޮރަޕްޝަނާއި ޚިޔާނާތުގެ ބޮޑެތި މައްސަލަތައް ބެލުމަށްޓަކައި، "ޕްރެޒިޑެންޝަލް ކޮމިޝަން އޮން ކޮރަޕްޝަން އެންޑް އެސެޓް ރިކަވަރީ" ގެ ނަމުގައި ރައީސުލްޖުމްހޫރިއްޔާ ވަނީ ރިޔާސީ ކޮމިޝަނެއް އެކުލަވައިލައްވާފައެވެ.\nވީމާ، ޖަނަވަރީ 2012 ޖަނަވަރީ 1 އިން ފެށިގެން 2018 ނޮވެންބަރު 17 ގެ ނިޔަލަށް، ދައުލަތުގެ މަޤާމުގެ ނުފޫޒު ބޭނުންކޮށްގެން ވެފައިވާ ޚިޔާނާތާއި، ދައުލަތުގެ މުދަލާއި ފައިސާ ނަހަމަގޮތުގައި ބޭނުންކުރުމުގެ ބޮޑެތި މައްސަލަތަކުގެ ތެރެއިން އެކިއެކި ސަބަބުތައް މެދުވެރިވެގެން ތަޙުޤީޤު ކުރެވިފައިނުވާ މައްސަލަތަކާއި، އެކަށީގެންވާ މިންވަރަށް ތަޙުޤީޤުކޮށްފައިނުވާ މައްސަލަތައް ހުރިކަމަށް ފާހަގަކުރެއްވޭނަމަ، އެފަދަ މައްސަލަތަކުގެ މަޢުލޫމާތު، 24 ފެބުރުވަރީ 2019 ގެ 14:00 ގެ ކުރިން، ލިޔުމަކުން، މި ކޮމިޝަނަށް ހުށަހަޅުއްވައިދެއްވުން އެދެމެވެ.\nމި ކޮމިޝަނަށް ހުށަހަޅުއްވަން ބޭނުންފުޅުވާ މައްސަލަތައް ފޮނުއްވާނީ، މި ކޮމިޝަނަށް އެޑްރެސްކުރައްވައި، ޣާޒީ ބިލްޑިންގުގައި ހުންނަ މި ކޮމިޝަނުގެ އޮފީހަށެވެ. އީމެއިލްގެ ޒަރީޢާއިން މައްސަލަ ހުށަހަޅުއްވަން ބޭނުންފުޅުވާނަމަ، [email protected] އަށް ފޮނުއްވޭނެއެވެ.\nމީގެ އިތުރުން، ކުރިއަށް އޮތް ހަފުތާގެ ތެރޭގައި، މި ކޮމިޝަނުގެ ވެބްސައިޓުގައިވާ ޕޯޓަލް މެދުވެރިކޮށް، މައްސަލަ ހުށަހަޅާ ފަރާތް ނޭނގޭގޮތަށް މި ކޮމިޝަނަށް މައްސަލަ ހުށަހެޅުމުގެ ފުރުޞަތު ހުޅުވައިލާނެ ވާހަކަވެސް މި ފުރުޞަތުގައި ދަންނަވަމެވެ.\n2 ޖުމާދަލްއޫލާ 1440


ޕްރައިމަރީ ޓީޗަރ އެއް ހޯދުމަށް\nސީ.އެސް 11-2 ން ސީ.އެސް 15-5 ށް\nއެޑިއުކޭޝަން ކޮލިފިކޭޝަން އެލަވަންސް:\n4. ކިޔަވައިދިނުމާއި ގުޅޭގޮތުން ސްޕަވައިޒަރާއި ޙަވާލުކުރަންޖެހޭ އެންމެހައިތަކެތި (ސްކީމްއޮފް ވަރކް، ލެސަންޕްލޭން، މާރކްސްޝީޓްފަދަ) ހަމަޖެހިފައިވާ އުސޫލާއި އެއްގޮތަށް ޙަވާލުކުރުން\n14. ސްކޫލުގެ ހުރިހާ ވަސީލަތްތައް (ލައިބްރަރީ، އިންޓަރނެޓް، ސްމާޓްބޯޑް ފަދަ) ދަރިވަރުންނަ އެންމެ ފައިއިދާހުރިގޮތަކަށް ބޭނުންކުރުން\n- ޕްރީ ސްކޫލް ޓީޗަރުކަމަށް ހަމަޖައްސާނަމަ، ޕްރީ ސްކޫލް ޓީޗަރުންގެ ޝަރުތު ފުރިހަމަވުނ\nފުރިހަމަ ކޮށްފައިވާ ސިވިލް ސަރވިސްގެ ވަޒީފާއަށް އެދޭ ފޯމު (މި ފޯމު ސިވިލް ސަރވިސް ކޮމިޝަނުގެ ވެބްސައިޓުން އަދި އިދާރާގެ ވެބްސައިޓުންނާއި (http://www.csc.gov.mv/download/2249) ސްކޫލް ކައުންޓަރުން ލިބެންހުންނާނެއެވެ.)\nހ. ހާޞިލްކޮށްފައިވާ ތަޢުލީމާއި، ތަމްރީނަށް ބަލައިގެން\nށ. މަސައްކަތުގެ ދާއިރާއިން ލިބިފައިވާ ތަޖުރިބާއަށް ބަލައިގެން\nނ. ޤާބިލުކަން ކަށަވަރުކުރުމަށް ބާއްވާ ޕްރެކްޓިކަލް އަދި އިންޓަވިއުއަށް ބަލައިގެން\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 27 ފެބްރުވަރީ 2022 ވާ އާދީއްތަ ދުވަހުގެ 13:00 ގެ ކުރިން، މަޑިފުށީ ސްކޫލަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް ([email protected]) މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 28 ފެބްރުވަރީ 2022 އާއި 03 މާޗް 2022 ދެމެދު، މަޑިފުށީ ސްކޫލް ގައި ނުވަތަ ގޫގުލް މީޓް މެދުވެރި ކޮށެވެ.\nއިންޓަވިއު ބާއްވާތާ ރަސްމީ ބަންދު ނޫން3ދުވަހުގެ ތެރޭގައި "ވަޒީފާއަށް ކުރިމަތިލީ ފަރާތްތަކަށް ޕޮއިންޓު ލިބުނު ގޮތުގެ ޝީޓް (A2 ފޯމު)" އާންމުކޮށް ފެންނާނެހެން މި އިދާރާގައި ނޯޓިސްބޯޑުގައި އާންމުކުރެވޭނެއެވެ. ވަޒީފާއަށް ކުރިމަތިލީ ފަރާތްތަކަށް ޕޮއިންޓު ދެވިފައިވާ ގޮތާމެދު ޝަކުވާއެއް އޮތްނަމަ A2 ފޯމު އާންމުކުރާ ދުވަހުން ފެށިގެން ރަސްމީ ބަންދު ނޫން3ދުވަހުގެ ތެރޭގައި އެ ޝަކުވާއެއް މި އިދާރާއަށް ހުށަހަޅަންވާނެއެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ ރަސްމީ ގަޑީގައި 6780568 އަށެވެ. އީ-މެއިލް ކުރާނީ [email protected] އަށެވެ.\n17 ފެބްރުވަރީ 2022\n17 ފެބުރުވަރީ 2022\nޕަބްލިޝްކުރި ތާރީޚު: 17 ފެބުރުވަރީ 2022\nސުންގަޑި: 27 ފެބުރުވަރީ 2022 13:00